
FTA y CENFOR cu seminario riba mundo 
globalisante y su consecuencianan 



A laga detene di inmediato na St. Maarten, e dos 
Mariniernan cu a maltrata un ciudadano local 

AYERA mainta, Federacion di Tra- 
hador di Aruba, (FTA), por medio di 
su Centro di Informacion, CENFOR a 
organisa un encuentro un seminario, 
cu nan a titula:”Global Education 
Series nr. 3”, pa cual nan tabatin 
oradornan di afo, manera Bobby 
William Austin, Vice President 
University Relations and Commu- 
nications University of the District 
of Columbia, kende a elabora riba e 
topico: “Guera y Paz den un mundo 
globalisante”. 

Otro orador di ayera mainta tabata 
Prakash Loungaini, kende ta Chief 
Policy Communication di IMF, kende 
a papia riba “Economia global y un 
Finanza Preocupante”. 

Tambe tabata presente como ora- 
dor invita, Paul Nehru Tennassee, 
Director of International Affairs di 
University of District of Columbia, 
kende tabatin como tema: “Unifica- 
cion di China y India den un mundo 
globalisante”. 

Pues topiconan di interes, cu par- 
ticipacion di varios invitado di tur 
sector di Aruba. E seminario aki, a 
ser patronisa pa e.o. Banco di Caribe, 
FATUM, Valero, ATA, Meta Corp., 
Occidental Hotel, pasobra sin nan, 
FTA no por a trece e oradornan aki 
Aruba, manera Anselmo Pontilius a 
duna di conoce. Un seminario cu a 
tuma sigur mitar dia, pero cu a capta 
atencion di tur presente. 

Economista Ben Marapin ta sostene ponencia di partido AVP 

Ta factibel pa elimina BBO 



BEN Marapin, den su posi- 
cion di economista a duna su 


comentario riba e expresion di 
partido AVP cu lo bai elimina 


BBO asina nan drenta Gobi- 
erno bek. 

E1 a cuminsa na bisa cu BBO a 
wordo introduci pa dos mot- 
ibo, uno ta pa switch over di 
belasting directo pa indirecto 
y e otro ta pa haya mas entrada 
pa Gobierno. BBO a cumpli cu 
ambos meta. 

E inflacion halto cu tin na e 
momentonan aki a wordo 
anticipa, pero e ta mas halto 
cu loke a wordo calcula na 
comienso di aña. Aki el a bisa 
cu no ta BBO so ta e factor 
grandi den esey, sino tambe 
e prijs di crudo y energia. 
Igualmente el a menciona cu 
diferente monedanan a bira 
mas caro for di unda Aruba ta 
importa productonan. 

E ta considera cu si ta factibel 
pa kita BBO, pero financiera- 
mente pa loke ta Gobierno e 
ora lo tin mas belasting directo 
y menos indirecto y lo mester 


wak un manera pa tapa e bu- 
raco cu Gobierno tin den su fi- 
nanzas publico. Tanten cu bin 
cu un plan cu sea ta mantene 
e verhouding entre belasting 
directo y indirecto manera cu 
e ta of mehora esaki y percura 
cu si a kita BBO gradualmente, 
busca otro alternativanan, 
automaticamente por bisa cu 
e ta posibel. 

E pregunta ta cuanto Gobierno 
tin cu cobra di comunidad den 
belasting y si loke Gobierno 
duna comunidad bek ta bal 
loke Gobierno ta cobra na 
comunidad, si comunidad 
ta haya un fair value pa su 
placa. 

Tarea di Gobierno ta pa per- 
cura cu servicio ta up to date 
y di bon calidad y na un prijs 
mas barata cu ta posibel. 

Si cosnan ta bon hinca den 
otro no mester bai bek na un 
situacion caminda deficitnan 


grandi ta bin bek y mester 
percura cu e peso di belasting 
no ta mucho di un banda, esta 
no mester cobra solamente un 
aspecto di economia. 
Actualmente, segun Ben 
Marapin ta mira cu basta peso 
ta wordo poni riba belasting 
riba trahadornan (loonbelast- 
ing) cu ta basta halto compara 
cu otro paisnan. Esaki a wordo 
baha a raiz di introduccion di 
BBO y consecuencia tabata cu 
entradanan mas halto a bai 
dilanti compra cu entradanan 
mas abao. Y esey lo keda ta 
un cosnecuencia cada bes cu 
switch di belasting directo pa 
indirecto. 

Si tene na cuenta tur e factor- 
nan aki, Marapin ta considera 
cu eliminacion di BBO ta facti- 
bel, pero mester hinke bon den 
otro, caminda importante ta 
pa no bai bek na un situacion 
di deficit. 


Indicacionnan ta cu gambling ta un 
problema grandi na Aruba 

Gobiernonan a bin ta tolera e situacion aki ya cu ta alivia peso riba finanzas publico 


DIRECTOR di Sociaal Economische 
Raad (SER), Ben Marapin a comenta 
riba e rapport di gambling cu a sali 
recientemente.El a comenta cu ta trata 
aki di un rapport traha door di un staf- 
medewerkster di SER y a wordo traha 
debi cu ultimo añanan por a ripara un 
crecemento di posibilidad pa gamble 
na Aruba den diferente forma. 

E ta bisa cu si tin posibilidad pa gamble, 
esaki ta wordo haci pa motibonan co- 
mercial, es decir, ta saca ganashi cune 
of e ta genera hopi entrada. 

Si gamble a crece na Aruba, automati- 
camente mester puntra ki efecto e tin 
pa comunidad, pasobra ta algo cu por 
causa adiccion, mescos cu bebemento 
di alcohol of uso di droga. 

E adiccion aki ta un tipo diferente, pa- 
sobra no ta mira na un hende su cara si 
e ta sufri di e tipo di adiccion aki. Kizas 


pa e motibo ey mes no lo kier acepta 
cu e lo por ta un problema basta serio 
na Aruba.E rapport ta un verkennend 
onderzoek, pasobra ta promer biaha 
cu un analisis asina ta wordo haci. 
Desde inicio gobernantenan tabata na 
haltura di e peligernan cu gambling 
por trese cune. Dia cu e promer casino 
a establece na Aruba, discusion tabata 
si mester permiti gambling y ken por 
bai den dje. 

Diferente gobiernonan a purba difer- 
ente manera pa confronta e problema, 
particularmente pa loke ta comunidad 
local. A bin diferente reglanan, pero 
e rapport ta mustra cu esakinan no 
tabata un exito. Na e momentonan 
aki no tin un idea di cuanto hende ta 
gamble, ken ta adicto, cuanto hende 
den comunidad ta adicto na gambling. 
Si ta conoci serca diferente casino 


kende ta esnan cu ta frecuenta e casino. 
Tambe cu tin diferente hende cu tur 
dia of practicamente tur dia ta cumpra 
catochi y tur esakinan ta indicacionnan 
claro cu tin un problema y tin cu bai 
investiga y inventariza bon cla cuanto 
e ta y despues por tuma pasonan pa 
normaliza of mehora e situacion, segun 
Ben Marapin.E ta bisa cu nos tur cada 
bes cu cumpra un rifa of bingo pa un 
of otro cos ta bezig cu gambling y kizas 
pesey ta wordo bisa cu e lo val mee, 
pero si wak cuanto ta wordo ta ofreci 
na facilidadnan di gambling legal y 
ilegal, e ta un problema cu merece 
basta atencion y analiza con profundo 
e ta den comunidad.E adiccion na 
gambling ta cuminsa na momento cu 
kier gasta un florin of un dollar y gana 
hopi cen, esaki ta crea un situacion den 
curpa y mente cu lo por pone e hende 


bira adicto. E ta cuminsa na chikito y e 
ta bira cada bes mas grandi.Otro punto 
cu ta hunga un rol, segun Marapin ta 
cu diferente instancia di enseñanza, 
di deporte of cultural ta usa gambling 
pa fundraising. Y si wak, varios di nan 
no ta cumpli cu e requisitonan di ley 
mes, sea cu nan no tin vergunning, 
y si nan tine, nan no ta cumpli cu e 
requisitonan di ley. Ley ta bisa p.e. cu 
10% di loke bende na rifa mester bai pa 
Gobierno y 40% di loke nan ta genera 
como entrada mester bai bek como pri- 
manan, y casi nunca ta cumpli cu esey. 
Gobiernonan a tolera esey pasobra ta 
dificil pa gara y drecha e situacion, 
ademas e ta alivia e peso riba finanzas 
publico, pasobra si nan por haya placa 
asina no mester bati na porta di Gobi- 
erno bisando cu mester placa pa scol, 
actividadnan deportivo, etc. 

Compara cu otro islanan consumo di awa y coriente di Aruba ta mucho mas halto 

Pesey unico solucion na termino corto ta reduccion di consumo 


PAPIANDO cu sr. Don Mansur, econo- 
mista kende tabata encarga na 1996 cu 
e comision di tarifa di awa y coriente a 
comenta cu e prijs di awa y coriente ta 
motibo di preocupacion pa tur hende y 
specialmente e tendencia di fuel cu ta 
sigui aumenta. 

E ta considera cu e tipo di situacionnan 
aki mester wordo atendi y pesey e ta 
considera cu e tipo di encuentronan 
manera esun organiza pa FTA ta util, 
caminda cu su contribucion tabata 
relaciona cu su participacion den e 
comision di tarifa di aña 1996 cu el a 
presidi. El a presenta loke a wordo haci 


e tempo ey, kico nan a haya y kico ta e 
resultado cu a encontra. 

E comision su trabao tabata pa bin 
cu tarifanan nobo di awa y coriente. 
E tempo ey tarifanan di awa tabata 
basa riba prijs di huur di cas te cu 500 
florin, pero niun huur di cas tabata 500 
florin mas, tur tabata mas halto y pesey 
mester a bin cu un revision di tarifanan, 
cual a wordo haci tambe. 

Gobierno a implementa e cambionan 
na januari 97 , pero e reduccion tabata 
poco y e consumidornan no a keda con- 
tento y Gobierno a revoca e decision na 
maart. Es decir, e tarifanan bieu a keda. 
Na 2000 a bin cu un comision nobo y e 


ora ey si a implementa un tarifa nobo. 
Na e momentonan aki e problema no ta 
e structura di tarifa sino e prijs di crudo 
y segun sr. Mansur den e direccion ey 
mester bai busca un solucion. E no ta 
mira a termino corto ningun solucion 
a menos cu e hendenan gasta menos 
awa y coriente cu ta loke WEB y Elmar 
ta propagandando. 

Na e momentonan aki consumo di awa 
y coriente di Aruba compara cu otro 
islanan ta mucho mas halto y pesey 
sr. Don Mansur ta bisa cu reduccion 
di consumo ta e unico solucion a corto 
plazo. 




Riba orden di Ministerio Publico 

A laga detene di inmediato na St. Maarten, e 2 Mariniernan cu 

a maltrata un ciudadano local 


AYERA 2 Mariniers a wordo poni den 
detencion preventivo p’e duracion di 14 
dia dor di Huez-Comisario. Ta trata di 
E.C. di 22 añay J.H.V. di 21 aña, tur dos 
staciona na Kazerne na Savaneta. 

E hombernan ta wordo sospecha di 
intencionalmente ataca un homber cu 
nan tabatin pleito cune un rato prome 
den un bar diasabra marduga,10 di 
november. 

Durante e incidente nan a dal y schop 
e homber en cuestion, segun su de- 
nuncia, cu e consecuencia cu el a keda 
herida. E incidente a tuma lugar banda 
di Weststraat/L.G. Smith Boulevard na 
Oranjestad. 

Tur 2 homber tabata deteni un siman 
prome caba pa buracheria. Tambe 


tabata trata di un bringamento, di 
cual no a keda confirma cu nan tabata 
forma parti di dje. 

En coneccion cu e indole di e violencia 
cometi, e ripiticion di incidentenan cu 
ta ocasiona intrankilidad y cu for di e 
caso a ripara cu e sospechosonan lo 
bolbe busca un confrontacion, Mare- 
chausse a detene e sospechosonan riba 
orden di Ministerio Publico diahuebs 
mainta. 

N’e momento di nan detencion e 
sospechosonan tabata den un ehercicio 
militar na Sint Maarten. Nan a wordo 
traslada e mesun dia pa Aruba y a 
wordo sera na KIA. Ayera nan a wordo 
treci dilanti Huez-Comisario p’e scucha 


nan tocante e detencion y e prolonga- 
cion di nan detencion. 

Dor di Fiscal Mayor a wordo bon pa- 
labra cu e Comandante di Kazerne di 
Savaneta y acuerdonan a wordo haci 
pa evita ripiticion di e incidentenan 
aki y pa actua liher y eficaz den e tipo 
di casonan aki, tanto penal (“Lik op 
stuk”) como disciplinario. 

Den e contexto aki tambe tin pala- 
bracionnan existente cu OM a haci 
cu KM cu ta enfoca riba medidanan 
preventivo. 

Medidanan cu ta cuadra completa- 
mente cu e maneho mas estricto di 
Defensa y riba cua e Comandante 


di Mariniers Kazerne ta insisti con- 
stantemente. E medidanan ta enfoca 
principalmente pa baha e consumo di 
alcohol pa entre otro evita cu nan ta 
core auto bao influencia di alcohol. E 
prome resultadonan di e medidanan 
contra uso di alcohol den trafico ta 
totalmente positivo. 

Tur dos Marinier lo regresa porcierto 
dentro di poco pa Hulanda, pasobra e 
termino regular cu nan a bin pe a pasa. 
Despues cu e proces-verbal keda cla, 
Ministerio Publico lo dicidi unda e caso 
penal lo wordo finalisa. 

Mirando tur esaki por lo pronto e caso 
di tur dos sospechoso lo wordo pasa pa 
Hulanda pa wordo finaliza. 


BACK ON^| 

SUPER KING DEALS 

NOW ONLY 
AFL 5.00 




FIRE'S READY 

Choice of 6 different King Deal Meals all include a small fries & a small soft 
BBO included - Available in all Burger King’s 

Investigando e supuesto asbest a conclui cu 

Accionnan y welga na shelter tabata sin hustificacion 


DURANTE e reciente accion/welga 
di (parti di) e personal di shelter 
(ex-Hotel Central), na varios ocasion 
esakinan - respalda y/of instiga pa 
SEPPA - tabata insinua cu e shelter 
lo tabata forma un peliger grandi pa 
cliente y trahador, particularmente pa 
motibo di e asbest cu tabata forma parti 
di e tuberia. 

Aunke di parti di e directiva di e shelter 
y di Ministerio di Salubridad Publico, 
esaki semper a wordo rechasa, SEPPA 
a keda insisti cu e acusacionnan. 

Den e caso dilanti di mesa berde, 
abogado mr. Duyneveldt a tuma over e 
acusacion y insinuacionnan di SEPPA, 
sin sikiera duna balor n’e ponencianan 
di e directiva y Minister drs. Booshi 
Wever. 

Duyneveldt a bai asina leu di produci 
un saco cu resto di asbest, di cua el a in- 
sinua, pa no bisa gaña, cu esaki tabata 
procedente di un monton di sushi pafo 


di e shelter, mientras e asbest dia bieu 
a wordo hiba dump. 

Pa contra-aresta e ponencianan in- 
sistente, sinembargo sin base, di e 
abogado cu e asbesto, of e resto di 
asbesto, tabata masha dañino pa salud 
di e personanan cu tabata trafica den e 
shelter, algun prueba a wordo haci dor 
di instancianan experto pa determina 
e grado di eventual concentracion di 
asbest den aire n’e sitio. 

Awor, si bo cuminza duda den pa- 
labranan di expertonan riba e tereno 
aki, anto un bez mas bo ta demostra e 
mala fe cu ya caba a wordo demostra 
dilanti mesa berde, unda cueste loque 
cueste bo kier a desacredita directiva di 
e shelter y Minister drs. Booshi Wever, 
segun un comunicado di su Ministerio 
ayera tardi. 

Unda un posibel “contaminacion” di 
e aire dor di asbest ainda ta wordo 
considera safe na un concentracion 


di max. 0.010 v/ml, e expertonan di 
WEB a establece cu e “contaminacion” 
den 9 (nuebe) diferente espacio di 
e shelter tabata varia entre 0.000 y 
0.002 v/ml. 

Un compania cu ta monitor y controla e 
contaminacion den Valero, y cu ta man- 
tene un norma di midi diferente (F/cc), 
ta considera unsafe un concentracion 
di 0.1 F/cc; e compania aki a establece 
(dos dia prome cu e midimento dor di 
WEB) cu e impuresa den 7 diferente 
area di e shelter tabata varia di 0.000 
y 0.004 F/cc. 

Ainda bo ta kere di por convence 
(gaña) Huez cu e salud di e cliente y 
trahadornan tabata na peliger??? 
Actuacion di SEPPA di su banda tambe 
tabata completamente iresponsabel, 
dor di, sin motibo, “conseha”/instiga 
su miembronan pa pone trabao abao, 
y aproba (of percura pa?) e wega di e 


asbest den un saco como “prueba”; e 
abogado balente no a ni busca drechi 
di e procedencia di e saco, y delibera- 
damente a “misleid” Huez. 

Manera ya caba Ministerio di Salubri- 
dad Publico a indica anteriormente, 
awor cu e resultado di e dos investi- 
gacionnan imparcial aki, Minister drs. 
Booshi Wever lo sigui cu e “bodem 
procedure” pa revocacion di e sen- 
tencia den Prome Instancia, unda lo 
no resta ningun otro conclusion cu e 
accionnan y welga tabata infunda y 
completamente sin hustificacion. 

E dos declaracionnan lo wordo pre- 
senta dilanti di mesa berde, y - hunto 
cu e otro conclusionnan di otro instan- 
cianan gubernamental cu ya caba a 
duna di conoce cu NO tabatin, ni tin 
peliger, ni pa salud ni pa bida, ni di e 

empleado ni di e cliente - lo forma e 
armanan pa laga husticia prevalece, 
segun e comunicado recibi. 


Andin Bikker ta lanza e idea 
pa Gobierno mes cumpra e 
accionnan di Valero 


LIDER di PDR a comenta riba 
e posibel benta di refineria 
Valero. E ta bisa cu e accionnan 
di e refineria ta na benta y e ta 
kere cu e manera poco diplo- 
matico cu Gabinete Oduber a 
trata e refineria lo a pone cu 
nan awor hasta ta gaña muri 
pa wak ken ta yora, pasobra 
nan tin diferente refineria rond 
mundo y esun di Aruba no ta 
bayendo di mihor ni mas malo 
cu e otronan, segun Andin Bik- 
ker por a compronde. 

Pesey e ta haya straño cu Valero 
di ripiente a tuma un decision 
asina drastico y no lo strañe 
cu esaki lo ta un strategia pa 
practicamente den e strategia 
cu nan a hiba Gobierno arib- 
trahe. 

Pero atrobe e ta menciona 
cu Gobierno a drumi den luz 


berde un tiki pa loke ta trata 
Valero y e manera cu nan ta 
tratando nan. 

Pa loke ta trata e interes di 
Petrobras den e refineria na 
Aruba, Andin Bikker a bisa cu 
punto di bista di PDR ta cu nan 
mester respeta e acuerdo cu tin 
riba mesa pa yuda baha prijs di 
awa y coriente na Aruba. Aki el 
a menciona cu Coastal/Valero 
a haya tax holiday bao di e 
condicion cu lo yuda baha prijs 
di awa y coriente, algo cu no ta 
wordo cumpli cune, mientras 
cu Gobierno si a cumpli. 

Pesey mes independiente di 
ken cumpra e refineria, tin 
un acuerdo riba mesa y si nan 
kier keda cu e tax holiday nan 
mester yuda baha prijs di awa y 
coriente, cu ta loke nos pueblo 
mester. 


Pa loke ta trata e situacion di 
empleadonan di e refineria, 
lider di PDR ta bisa cu ora 
bende e accionnan e contrato 
laboral ta keda mesun cos. 

Valero a wordo cumpra pa 329 
miyon dollar, e refineria ta 
bal entre 2.7 biyon pa 3 biyon 
dollar. Si tin Gobierno ta evalu- 
ando di enverti 400 miyon pa 
muda e wafa pa Barcadera, 
e ora mester cuminsa pensa 
si ta bai sigui depende di un 
ConocoPhillips, of Petrobras of 
si ta tuma e destino den propio 
man y Gobierno mes cumpra e 
accionnan di e refineria. 

Bikker no sa tin tin e vision of 
e boluntad ey of si e ta factibel, 
pero semper ta bon pa pensa 
den grandi pa haya cosnan 
grandi bek. 


Andin Bikker: 

Rapport riba LTU nobo 
ta desastroso 

LIDER di partido Democracia Real, 

Andin Bikker a menciona cu el a pidi 
Minister Booshi Wever na juni di e aña 
aki pa haya un copia di e rapport riba 
e LTU nobo. 

Minister a manda un carta 29 di juni 
pa Bikker bisando cu asina cu e rapport 
keda cla el lo haya un copia. Despues di 
esaki ora Bikker tabata riba internet el 
a wak cu na april caba aparentemente 
e rapport a keda cla. Awor el a haya 
un rapport den su brievenbus cu fecha 
24 di april 2007. Cu esaki e ta remarca cu un biaha mas Minister 
Wever ta gaña riba papel. 

Awor cu Bikker a cuminsa lesa e rapport e por bisa caba cu e ta 
desastroso, manera cu el a sospecha. Re. e rapport ta bisa cu e 
LTU nobo no ta bon evalua, cu e ley ta yen di fout, cu tin hende ta 
trahando cune cu no ta compronde bon y door di esey ta pone hopi 
ciudadanonan cu tin mester di permiso pasa den caminda di cruz 
innecesariamente. E rapport ta papia tambe riba e inconsistencia 
cu un banda kier crecemento economico y di otro banda tin un 
presion enorme pasobra no por haya permiso pa trabao. 
Resumiendo, lider d PDR ta bisa cu Minister Booshi Wever a 
sconde e rapport aki, a gañe por escrito bisando cu e rapport no 
ta cla. Tambe cu a pesar cu tin un ordenanza pa transparencia den 
gobernacion, pero e brievenbus ta traha mihor cu e ordenanza 
eynan, pasobra cosnan ta yega con cu bai bin. “Bo por core, pero 
bo no por sconde”. 

Problema den famia 
Vrolijk a termina te 
den Corte 



DIAHUEBS ultimo a pre- 
senta den Corte di Husticia, 
e dos rumannan S. Vrolijk 
y A.A.Vrolijk, kendenan ta 
wordo acusa di e menasa nan 
ruman muher Glenda cu un 
cuchiu. 

E caso a tuma lugar dia 10 di 
maart 2006, ora cu e dos ru- 
mannan a bai bishita nan tata 
cu tabata malo na su cas, unda 
Glenda tabata biba. 

Como testigo tabata presente 
un mucha di 13 aña, kende a 
bisa cu el a mira su omo Aino 
drenta den cas y Glenda a 
bis’e unda e tata ta, y el a bai 
cerca e tata. E mucha ta bisa 
cu e no a mira ningun cuchiu 
y cu su tanta Silvia a keda pafo 
den auto. 

E ta bisa si cu el a mira e tanta 
Glenda pone un awa riba stof, 
y e ta pensa cu e tabatin inten- 
cion di kima Silvia cune. 

Loke despues a resulta den 
declaracion di un tanta grandi 
di nan M. Paesch, kende a kita 
e wea di awa cayente for di 
Glenda, sino el a kima Silvia 
cune. 

E problema ta cu Glenda no 
kier mira Silvia ni pinta, como 
cu diferente biaha nan tabatin 
discusion fuerte cu otro. Hasta 
Silvia a yega di e bise cu el a 
bende alma di su yiu cu diabel, 
y tambe di su ruman homber. 
Esaki no a cai den bon tera 
cerca Glenda, pero Silvia ta 
mustra cu tin indicacion cu 
e ta haci su mes culpabel na 


Magia Preto. 

DECLARACION DI GLENDA 
Glenda mes ta duna den su 
declaracion na polis cu dia 10 
di maart 2006, e tabata pone 
kofi na candela y a mira su 
ruman homber Aino bin riba 
dje cu un cuchiu y a push’e. 
Tambe el a bise cu e ta bai 
hink’e. 

Tambe Glenda den su declara- 
cion ta bisa cu Silvia tambe 
a menase di mate. Tambe 
den declaracion di un tal 
v.d Biezen, kende ta casa di 
Glenda a bisa cu Aino a stoot 
su casa pa e bai mira su tata 
y despues a tende menase cu 
morto. 

Silvia ta bisa cu v.d Biezen 
tabata burachi sinta banda 
di e porta di entrada. Gilbert 
Kelly, kende ta yiu di Glenda 
a bisa den su declaracion cu 
e tabata di bishita cerca cu 
mama y a bai den kamber. 
E1 a tende su mama ta grita 
den cushina y a mira su omo 
ta pusha su mama. Tambe el 
a bisa cu el a tende Silvia ta 
menasa Glenda. 

E ruman homber Aino ta bisa 
cu nunca e no tabatin prob- 
lema cu Glenda, pero e ta kere 
cu como cu el a mira Silvia 
hunto cune, el a bira di malo 
y a bise bai for di su cas. 

Aino ta bisa cu e no a tume pe, 
como cu e no tin problema cu 
Glenda. 


Den un raport di polis, Huez 
ta bisa cu un biaha e 2 ruman- 
nan a pidi pa polis bai cu nan 
pa nan bishita nan tata, como 
cu nan no ta wordo permiti 
pa mira nan tata. E tempo ei, 
Glenda a papia hopi palabra 
di insulto contra polisnan y ta- 
bata hopi onbeschoft cu nan. 
Hasta den e raport, polis a bisa 
cu nan ta spera cu e tata no ta 
einan contra su boluntad. Na 
prome momento e tata tabata 
kier a bai cu e ruman homber, 
pero segun e raport, Glenda 
a bise algo den su orea y el a 
cambia di opinion. 


Mester bisa cu e tata tabata un 
persona cu ta sufri di verkalk- 
ing. Silvia ta bisa cu e tabatin 
su tata bao di su cuido, pero 
Glenda a bin un biaha su cas, 
ora cu el a sali pa un rato y a 
bai cu e tata. 

E ta bisa cu Glenda ta haci esei 
p’e keda cu tereno, como cu 
segun e ruman homber hasta 
el a falsifica firma di e tata pa 
cambia e testament. P’esaki 
tambe tin un caso den Corte. 

Fiscal ta bisa cu ta trata di un 
problema di famia, pero tin 4 
testigo cu a bisa cu nan a mira 
Aino y Silvia menasa Glenda. 


Fiscal ta haya esei convin- 
centemente proba y a pidi 
un castigo di 70 dia di trabao 
boluntario pa Sylvia, y pa Aino 
10 dia sera incondicional, cu 
ta mescos cu e dianan cu el a 
keda sera caba. 

Huez ta dicta sentencia aki 
2 siman. Entre tanto e tata a 
fayece na maart di e aña aki. 
Mester bin acerca cu abogado 
mr. Paul v.d Sloot a tambe a 
bin cu e peticion di un daño 
di perhuicio, p’e dianan cu el a 
bai inocentemente sera. Esaki 
ta si Huez ta considera cu e ta 
inocente. 


Diferente instancia na Aruba no ta mira un problema di 

adiccion na gambling na Aruba 


DIRECTOR di SER, Ben Marapin, 
papiando riba e rapport di gambling ta 
bisa cu casino dealers, bendedornan di 
number, etc ta bisa cu semper ta trata 
di e mesun hendenan cu ta acudi na 
casino of ta cumpra number, y esaki ta 
un indicacion caba cu tin un grupo cu 
ta adicto na gambling. 


E ta considera cu e problema ta cu e 
research medewerkster a papia cu difer- 
ente instancia concerni manera reclaser- 
ing, sociale zaken, polis, etcyrespuesta 
di nan ta cu nan no ta mira un problema 
di adiccion di gambling na Aruba, paso- 
bra kizas nan ta compare hopi biaha cu 
adiccion di droga cu ta causa molester, 


criminalidad, violencia, etc. 

E adiccion di gambling ta un poco mas 
fini, mas tapa y pesey ta dificil pa iden- 
tifike. 

Aki Marapin a comenta cu poco dia pasa 
e basketbolista famoso Michael Jordan 
a admiti publicamente di tabata adicto 
na gambling y cu e ta spera cu tur hende 


compronde cu tur hende por cai den e 
tentacion ey. 

E grado di adiccion por ta diferente, pero 
mester busca ayudo. Sea busca resolve 
e situacion riba bo mes y si no por, e ora 
lo mester bai papia cu un trahador social 
of psicologo pa wak con por confronta 
e problema. 

Advertencia contra 
remedinan ilegal 


INSPECCION di Remedi ta 
desea di informa cu remedinan 
ta substancianan peligroso. 
Uzo di un remedi, cumpra via 
canalnan di distribucion ilegal, 
por ocasiona daño na salud. 

E remedi ofreci por ta:Un res- 
tante di un uzado anterior y no 
ta contene e calidad original 
mas. Asina e fecha extremo pa 
uzo por a caduca of e remedi no 
tabata warda segun e circum- 
stancianan correcto. Hopibiaha 
ta falta un foyeto cu e informa- 
cion necesario di e producto 
tocante e uzo, efectonan secun- 
dario, advertencia etc. Tambe e 
remedi por ta un imitacion, es 
decir: e no ta parce mescos cu 
e remedi berdadero, pero e ta 
recomend’e como si fuera cu e 
tin e mesun efecto. Un remedi 
imita hopi biaha ta produci bou 
di circumstancianan higienico 
malo, door di cual e no ta cum- 
pli cu e exigencianan di calidad, 
no ta contene e efecto indica 
y no ta sigur pa su uzo. For di 
investigacion a resulta cu e tipo 
di remedinan aki hopi biaha 


ta contene substancianan ac- 
tivo den concentracion variabel 
(mucho halto-mucho abou), of 
no tin substancianan activo mes 
y/of ta contene hasta substan- 
cianan venenoso. Un ehempel 
di imitacion ta Vi@gra, Vlagra, 
Viagrax, Vigrex y Vig-Rx. Ta 
recomenda tur e productonan 
bisando cu nan tin e mesun 
efecto cu Viagra®. 

Tambe e remedi por ta un 
“lookalike”, es decir: e ta parce 
precisamente igual (paki.forma 
y color di tableta y foyeto) cu e 
remedi berdadero, pero e no ta 
esaki. Un ehempel di remedinan 
“lookalike” cu a haya ariba mer- 
cado ilegal ta Xenical, Tamiflu 
y Cialis. 

Ora di adkiri y uzo sigur di 
remedi, Inspeccion di Remedi 
ta conseha pa cumpra y uza 
solamente remedinan registra. 
Remedinan cu ta registra, ta 
verifica pa nan calidad, efecto 
y seguridad pa e autoridad di 
registracion, e Comision di 


Registracion di Remedi (GRC) 
na Aruba. E remedinan aki ta 
obtenibel na botica. 

Door cu hopi remedi ta peli- 
groso den caso di uzo propio, e 
uzo mester tuma lugar cu pre- 
scripcion (receta) bou di guia di 
un medico/dokter. Ademas di 
e medico/dokter, e boticario ta 
controla si e remedi prescribi ta 
sigur pa e persona por uz’e den 
combinacion cu eventualmente 
otro remedi(nan). 

Si bo ta atene bo mes na e 
reglanan ariba menciona, e 
ora e chens ta grandi cu bo ta 
dispone di un remedi confiabel, 
cu bo por usa cu siguransa. 
Dado caso si bo ta encontra 
personanan cu ta ofrece remedi 
pa bende, bo por raporta esaki 
telefonicamente na Inspeccion 
di Remedi na telefon 584-1199 
ext. 301 of pa pasa person- 
almente na departamento di 
Inspeccion di Medicina, Bern- 
hardstraat # 75, den e edificio 
bieu di Centro Medico na San 
Nicolas. 


Ta importante pa bin mas pronto posibel 
cu e Fiscal Responsibility Law 


PAPIANDO riba e situacion 
fianciero di Gobierno, econo- 
mista Ben Marapin a comenta 
cu e deseo pa gasta placa ta 
hopi grandi y den cierto sentido 
e partidonan ta bin na poder pa 
haci cos. Ta priminti y mester 
cumpli y esaki ta costa placa y 
ta pasa serca tur Gobierno rond 
mundo. “Semper ta weita cu e 
politiconan kier gasta mas cu 
loke nan ta haya na entrada”. 
Loke si ta hopi remarcabel na 
Aruba segun Marapin ta si wak 
e periodo di 87 pa 98 por mira 
cu e entrada average di Gobi- 
erno a subi cu mas cu 10% anu- 
almente. Si ainda tin problema 
cu e presupuesto, esey kiermen 
cu diferente Gobierno tabatin e 
mesun problema...nan no por 


maneha finanzas publico. Tin 
un situacion caminda tin mas 
entrada atrobe, pero tanten no 
bin p.e. e fiscal responsibility 
law cu por yuda frena e otro 
parti di e balanza, cu ta e gasto, 
Ben Marapin tin miedo cu ma- 
ñan lo por bin cu mas entrada 
pa Gobierno y toch Gobierno 
lo keda gasta y Aruba ta keda 
cu e deficit. 

Pesey e ta considera impor- 
tante pa bin mas liher cu ta 
posibel cu e fiscal responsibility 
law cual si e ta bon hinca den 
otro e lo por ta un instrumento 
clave pa para y frena e otro 
banda di e balanza.A yega 
tempo pa compronde cu si traha 
solamente na banda di entrada 
ta bai gasta toch y e inbalance 


di e presupuesto lo keda, segun 
Ben Marapin. 

Mas aleu el a bisa cu si un Go- 
bierno tin un defict di 0 esey 
no kiermen cu e balanza ta bon 
balanza. Tin un diferencia entre 
un presupuesto den balance cu 
no tin deficit y un presupuesto 
balanza. Cu esaki e kiermen cu 
cada Gobierno no mester gasta 
solamente placa den loke ta 
yama lopende uitgaven, pero 
mester inverti tambe. Si no haci 
esaki, kizas no tin deficit, pero e 
necesidad pa inversion lo mani- 
festa den futuro y futuro Go- 
biernonan lo ripara cu mester 
inverti hopi placa cu lo bolbe 
pone presion riba presupuesto 
y deficitnan den futuro, Ben 
Marapin a duna di conoce. 


Dia 25 di november ta 
cuminsa cu e celebracion 
di 50 aña di Diocesis di 
Willemstad 

NA pastorie di Dakota a organiza un conferencia di prensa 
pa informa tocante e celebracion di e 50 aña di e Diocesis di 
Willemstad. 

Monseñor Luis Secco a comenta cu ya tin 2 aña preparando e 
hubileo di oro di obispado di Willemstad. Esaki ta consisti di 
celebra 50 aña di historia di e diocesis di Willemstad. 

Na 1958 monseñor Holterman a ricibi di Papa Pio XII e men- 
sahe di instalacion di obispado di Willemstad. Antes tabata un 
vicariato apostolico cu tabata depende directamente di Roma. 
Pero na 58 varios diocesis di Caribe entre nan Willemstad, a 
ricibi e grato noticia cu nan a bira un obispado, kiermen un 
diocesis autonomo den iglesia catolico cu tin tur e derecho y 
debernan como diocesis. 

Pesey cuminsando for di 25 di november awor kier celebra 
e hubileo aki cu ta consisti di 3 momento grandi. Celebra 50 
aña di historia, pero no solamente 50 aña sino hopi mas, desde 
inicio di evangelizacion di nos islanan; gradici Dios pa tur loke 
E1 a duna nos. Despues celebre cu alegria, entusiasmo y fe. Haci 
manera un aña di evangelizacion, pone nos iglesia catolico 
na e direccion di mira futuro y pesey tin mester prepara un 
programa di evangelizacion pa añanan futuro. 

For di 25 di november awor, cu ta fiesta di Cristo Rey ta habri e 
aña di hubileo y kier pone enfasis riba cierto fechanan durante 
aña. Tin e fiesta di Inmaculada Concepcion di la Virgen Maria, 
Pasco di Nacemento, Misa di Aurora, tur lo cual e calendario 
liturgico di iglesia catolico ta propone. Abase di esey kier duna 
enfasis na cada un di e fiestanan. 

Mgr Secco ta splica cu hubileo ta un aña di gracia den cual 
iglesia ta invita tur su yiunan pa un reconciliacion cu Dios, cu 
nos mes y cu otro. Ta Dios Tata Celestial su boluntad pa tur su 
yiunan intensifica nan bida spiritual pa medio di un encuentro 
personal cu Hesus Cristo su yiu. 

Den testament bieu ta bisa cu un aña di hubileo ta mantene 
tur lo cual ta e obra di Dios den nos historia y durante aña di 
hubilieo tambe tin un oportunidad pa por celebra e reconcili- 
acion. Pesey na 2000 Papa Juan Pablo II a celebra 2000 aña di 
salbacion, Cristo Hesus a bini na mundo y mirando e programa 
cu iglesia catolico a celebra na 2000, a tuma algun di e suger- 
encianan aki pa hacinan den nos mesun diocesis. 

Cada isla tin su programa y su fechanan importante pa e cel- 
ebracion di hubileo. 

Super Sunday Powerball Bingo 


Open Bar & Free Snacks 

Áfl,15,- pa 4 caarchi di 8 wegaV*^ ^ 

Afl. 2,- pa Progresivo I ««««««» , 


18 di November 2007 Diadomingo, 1 pm na Seap ort Casino W' M 

Doorprizes: 4x Afl25,- cash / 5x Free Powerball Tickets / 5x $5 Free Play on "The Card” fflTH 


CORDA NOS SEAPORT POWERBALL (® SEAPORT CASINO FROM MONDAY TO SATURDAY AT 1PM. 


SEAPORT CASINO ’ 



Shopstewardnan di FTA a 
presenta posibel solucionnan 
pa cu prijs di awa y coriente 

ANSELMO Pontilius, dirigente di sindicato FTA a comenta cu e 
congreso extraordinario cu nan a sostene e siman aki ta importante 
no solamente pa e presupuesto cu a presenta, pero tambe pa atende 
p.e. e tema di awa y coriente. 

A invita tanto WEB y Elmar como tambe sr. Don Mansur como 
economista kende a funciona tambe den un di e comisionnan den 
pasado pa Gobierno pa traha riba e posibel reduccion di tarifanan 
di awa y coriente.Pontilius ta bisa cu e problema di prijs di awa y 
coriente ta uno serio cu ta kita mas di 30% di entrada mensual di e 
trahadornan, es decir, e salarionan a wordo afecta dramaticamente 
e ultimo 3 añanan sigur, y e ta sigui aumenta. 

No solamente a haya un splicacion di kico ta e situacion na WEB 
of Elmar, pero tambe kico e shopstewardnan ta bai presenta como 
posibel alternativa cu lo por wordo presenta na Gobierno, na ger- 
encia di WEB y Elmar di con lo por atende cu e posibilidadnan pa 
reduci impacto cu aworaki comunidad ta hayando. No solamente 
pa bisa reduci consumo, pero p.e. tambe tabatin pregunta den sala 
si WEB y Elmar na 2008 ricibi menos ganashi con esey lo por yuda 
afecta positivamente pa e ciudadano, specialmente e masa grandi 
cu tin salarionan abao di entre 1450 pa 2500 florin pa luna. 
Igualmente Anselmo Pontilius a bisa cu den e proceso di tuma- 
mento over eventualmente di Petrobras lo ta importante pa wak 
si eynan lo por tin un espacio pa negocia. Pa en bes di papia di 
belasting pa mira con por convence e refineria pa haya reduccion 
riba fuel oil. 


Dushi Awacero awe, 17 di 
november, cu sra. 
Munye Oduber 

NOS disculpa na oyentenan cu a sintoniza Radio Kelkboom 
siman pasa diasabra dia 10 di November pa a scucha Lady Ruth 
den entrevista cu e poeta y escritor Sra. Munye Oduber-Winklaar 
relaciona cu publicacion di su buki nobo titila “ T’a sina y mi ta 
regla cuenta cu bo” Sin spera, algo no a bai correctamente den 
studionan di Radio Kelkboom (unda ta traha sa hasi fout...) y 
por a scucha ripiticion di un otro programa, cu por cierto, a cai 
atrobe na agrado di oyentenan cu a scucha cu un curazon habri, 
pero, pa cumpli, nos ta spera cu e biaha aki si tur cos bai bon 
y cu oyentenan por goza di un programa diferente, varia cu to- 
kenan special atrobe, ora nos ta presenta di curason pa curason 
nos programa cu Munye Oduber Winklaar. Nos ta cuminsa 2’or 
di trai merdia, despues di e seccion romantico cu bolero. Nos 
frecuencianan ta : 106.7 riba banda FM. Danki pa e compren- 
sion y nos deseo pa un dushi sintonia yen di alegria, harmonia y 
energia positivo atrobe. 


























8 I Local 


Diasabra 17 di November 2007 I AWEMainta 


Aruba Cruise Tourism a ricibi studiantenan di EPI sector Hospitalidad 



ARUBA Cruise Tourism tabata 
tin e honor di por a ricibi bishita 
di e studiantenan di e prome 
aña escolar di e sector Hospi- 
talidadyTurismo. 

E studiantenan a wordo ricibi pa 
Srta Darline de Cuba, Sr.Ernest 
Giel y Sr. Jonathan Boekhoudt 
representantenan di relacionan 
publico di ACT, kendenan a haci 
un recorido hunto cu e studian- 


tenan cu nan maestranan Srta. 
Zahaira Kelly y Srta. Aileen 
Dijkhoff ariba e tereno di waf y 
den e Terminal di crucero. 

E studiantenan a haya un splica- 
cion completo di loque turismo 
crucero ta encera y alaves por 
a observa con e Cruise Greeter 
profesional ta duna informa- 
cion valioso y al caso na nos 
turistanan crucero. Nan tabata 
hopi entusiasma di tabata asina 


Prof. San Román a bishita 
Presidente di Parlamento 



PRESIDENTE di parlamento, drs. Mervin Wyatt-Ras a ricibi 
awe den su despacho Prof. José A Ruiz San Román. Presente 
na e ocasion aki tabata lider di fraccion di AVP, mr. Mike Eman, 
miembro di parlamento Benny Sevinger y Griffier di Parlamento 
mr. Jacqueline Bastien-Sherman. Prof. José A Ruiz San Román ta 
profesor na Facultad di Sociologia di Universidad di Madrid. E 
ta un autoridad academico grandi cu hunto cu otro profesornan 
manera Prof. Jose Perez Adan y Prof. Carlos Diaz ta ampliando 
grandemente e conocemento di e pensamento comunitarista den 
e mundo castellano. E’la duna un lectura durante un symposium 
encuanto comunitarismo na Aruba. Presidente di Parlamento, drs. 
Mervin Wyatt-Ras a dialoga cu Prof. San Roman riba e tema y a 
dune algun bunita recuerdo di pais Aruba. 


cerca di un barco crucero y di 
mira e cantidad di turistanan 
cu tabata desembarca na e mo- 
mento ey. Tambe nan tabata tin 
palabranan di elogio pa e bunita 
terminal di crucero cu Aruba ta 
dispone, hunto cu tur e negoshi- 
nan cu ta brinda nan servicio na 
e turista crucero. Algo cu sigur a 
impresiona e studiantenan ta pa 
mira con e turistanan crucero ta 
haci uso di e servicio cu nos tour 


operatornan ta brinda nan, pa 
asina conoce nos isla mihor y 
convence nan mes pa bolbe nos 
isla den otro ocasión. 

ACT por a observa cu e studi- 
antenan ta hopi interesa den 
e materia di turismo muy en 
particular e turismo crucero, ya 
cu esaki tin tur indicacion di bay 
crece cu pasonan gigantesco. 
Alaves e studiantenan tabata 


critico pa cu e entrada di nos 
waf di crucero, nan ta haya 
cu mester haci e area aki mas 
bunita, mas colorido (e muraya 
di DOW) y demostra un aspecto 
mas caribense. 

En general e tabata un bishita 
hopi fructifero caminda cu e 
studiantenan a bay scol bek 
cu hopi informacion valioso y 
cu un bunita recuerdo di nos 
terminal di crucero. 



AVISO 

FCCA ta avisa tur habitante di Cas di huur di Gobierno y di 
FCCA cu por yena peticion pa bin na remarca pa rebaho di 
huur (huursubsidie) pa aña 2008. Pa por yena e peticion 
mester trece slip di salario di tur persona den cas cu ta 
traha, ricibi onderstand of cobra pensioen. 

Fecha: 19 november te cu 23 november 2007 
Oficina di FCCA na San Nicolaas 
Dialuna, diarazon y diabierna for di 8.00 a.m. te cull.30 a.m. 
Diamars y diahuebs for di 12.30 p.m. te cu 3.30 p.m. 

E siguiente bario por yena e peticion e siman aki: 

Pos Chiquito y Pos Chiquito complex 

Fecha: 19 November te cu 23 november 2007 
Oficina di FCCA na Sabana Blanco 
For di 8.00 a.m. te cu 11.30 a.m. y for di 12.30 te cu 3.30 p.m. 

Bushiri 


Sabana Blanco # 66 - B. Van der Veenzeppenfeldstraat # 63 
Tel: 522-FCCA of 522-3222 - Fax: 583-6272 
E-mail: infol3)fcca.com - Website: www.fcca.com 

Charella Lopes a bautisa su Produccion “Ban Awo” 



E jovencita Charella Lopes den un 
ambiente festivo dilanti Kong Fui 
Supermarket na Savaneta a bautisa 
su produccion pa henter e pueblo di 
Aruba, un Cd cu ya caba ta ricibiendo 
bon acohida aki na Aruba y na Antiyas, 
awe nos kier a invita e pueblo di Aruba 
pa mayan diadomingo 18 di november 
pa exactamente 8.30 pm un y tur ta 


keda invita pa ta na Wowo di Casibari, 
pa grabacion di e Videoklip di e tema 
nobo cu ta un SEU cu ta hiba nomber 
di BAN AWO, cu ta un composicion di 
Robert Maduro, areglista Alex Odor 
y tur e invitadonan cu a graba den su 
cancion. Alaves tambe nos kier a bisa 
henter e pueblo di Aruba pa cumpra 
boso CD pa unicamente 25 florin di 


cual 5 florin lo wordo entrega na un 
instancia Caricativo cu sigur lo bai 
pasa un Pasco felis y pa asina Charella 
y su famia por ta agradecido pa tur 
locual ta su exitonan durante e 5 aña 
nan cu e ta cantando pa nos dushi y 
culto pueblo di Aruba i Antiyas. Un 
ves mas, corda cu mayan diadomingo 
tur hende tin cu bin bistir sea na ros 


cu blanco of na ros ful of blanco ful 
pa nos celebra e 5 aña di Charella 
cantando su cancion nan di Pasco pa 
e pueblo di Aruba y Antiyas completo. 
Alaves tambe un pabien na e madrina 
Julissa cu semper ta traha cu nos 
muchanan y na e padrinonan di e 
produccion, Eroll y Yehao di Kong Fui 
Supermarket. 


WEB dispuesto pa duna presentacion na tur 
instancia of grupo cu ta desea esaki 

SECTOR manager di WEB, 

Lufrido Croes, kende tabata 
presente durante congreso 
di FTA pa duna un splicacion 
riba e situacion actual di prijs 
di awa y coriente pa WEB a co- 
menta cu e ta contento di por a 
haya un invitacion pa duna un 
splicacion na esnan di FTA. 

E ta considera cu e dunamento 
di informacion ta yuda comu- 
nidad pa forma nan propio 
opinion y haya informacion- 
nan necesario. E ta spera cu tur 
grupo y instancia cu ta desea di haya informacion libremente 
comunica cu WEB pa asina nan por duna esaki. 

No tur ora Croes ta sinti cu a convence esnan presente den e 
reunion informativo, pero si por sinti cu nan ta haya e informa- 
cionnan cu hopi biaha nan no tin. 

Lufrido Croes ta bisa cu e ta keda un asunto dificil, pero e ta yuda 
cada persona forma su mesun opinion y ta mas conciente kico 
ta e factornan cu ta hunga un rol den esaki. 

Mas aleu e ta splica cu hopi pregunta ta den direccion kico ta e 
alternativanan cu tin, kico ta haciendo, kico ta e posibilidadnan 
pa Aruba, partinan di ganashi di e compania y con e tarifanan 
ta structura. 






Abonnement: 4 Edicion di 2008 pa solameftte Afls. 20,00 

Pa pedido y aviso: Tel: 732-4854 


Bo a busca 
di bo 
caba? 


Obtenibel na bo Bookstore y 
Supermercado favorito 
pa solamente Afls. 6,00. 


Tambe na Valero Sta. Cruz, 
Boulevard y Companashi y 
serca tur miembronan di 
Classic Car Club Aruba. 

Serge Mansur 

A pesar cu e no ta considera factibel 
reverse e efectonan di BBO, si por el 

lo ta na fabor 


MIEMBRO di PDR, Serge 
Mansur, a comenta riba e 
idea di partido AVP pa elimina 
BBO. E ta bisa cu si tin un 
forma pa reverse e ley y su 
efectonan tur hende lo ta na 
fabor, hasta esnan cu pa awor 
lo mester a realiza cu nan a 
haci un fout. 

E ta considera cu ta hopi di- 
ficil pa artificialmente crea 
un inflacion negativo y den 
sentido ey e ta bisa cu por 
kita e ley, pero e efectonan ta 
asina hinca caba den henter 
economia, tanto den servicio 
como productonan, cu ta haci 


hopi dificil pa trek terug e 
efectonan inflacionario di un 
belasting indirecto. 

Mansur ta bisa cu e por baha 
na cierto camindanan, pero 
pa trese bek na su nivel cu e 
tabata promer cu instroduc- 
cion descabeya di BBO, e ta 
considera dificil. Pesey e ta 
bisa cu no ta factibel pa kita e 
ley di BBO sin mas. 

Si studiay yega na un formula 
caminda cu si por kite y si por 
reverse tur e aumentonan di 
gastonan e ora por haci’e, pero 
keto bai e no ta considere algo 
realistico. 



Awe lo haci comienso na un 
serie di encuentronan 

Pa loke ta trata e ley 
di trustkantoornan 

PRESIDENTE di Parlamento ta informa cu awe lo cominsa cu 
un serie di encuentronan pa loke ta trata e ley di trustkantoornan. 
Durante tratamento di e iniciativa di ley aki den reunion di Comi- 
sion Central no. 23 di 28 di augustus 2007 Parlamentarionan a 
pidi pa skucha diferente instancianan den forma di bijeenkomst. 
A haci invitacion pa esaki, sinembargo e encuentronan a keda 
cancela dor cu diferente di e entidadnan cu a ser aserca a pida pa 
mas tempo pa nan por prepara nan mes debidamente. 

Awe lo skucha Banco Central y mayan lo continua cu Servicio 
di Impuesto, MOT (Meldpunt Ongebruikelijke Transacties), 
High Commisioner, Orden di Abogadonan, Asociasion di Ban- 
queronan, Aruba Financial Center Association, Associasion di 
Belastingnan Arubano y Notarionan. 

Despues lo bai over na tratamento den Comision Central pa asina 
den caso necesario manda preguntanan pa gobierno promer cu 
e tratamento den Reunion Publico. 


Gobierno di Aruba ta hunga cu e 
GDP na su conveniencia 

Mientras tanto debenan di Aruba ta sigui crece 


SERGE Mansur, miembro di partido 
Democracia Real, durante conferencia 
di prensa di PDR a elabora riba e famo- 
so fair share cu Gobierno ta comenta 
tanto riba dje. 

E1 a bisa cu durante ultimo añanan 
por a tende nos gobernantenan papia 
continuamente riba e fair share pa 
hustifica ranca cada bes mas placa for 
di comunidad. 

Den cuadro di esaki Mansur ta bisa 
cu ora Gobierno bin cu medida nan ta 
purba pinta esakinan bunita y ta purba 
convence pueblo cu e peso no ta cai riba 
esnan di menos entrada. 

Serge Mansur ta considera e ponencia 
aki un ridiculo, ya cu na cualkier pais 
ora impone medida e peso semper ta 
cai riba esnan di menos entrada. 
Dunando e ehempel di BBO, esnan cu 
ta sostene Gobierno y Gobierno mes ta 
purba di culpa comercio pa e inflacion 
cu e ley nobo di BBO a causa, a pesar cu 
ta propio comercio a protesta ferviente- 
mente contra introduccion di BBO. 


Si bai bek algun aña pa mira e desaroyo 
di entradanan di Pais Aruba por wak 
cu na 97 entrada di Gobierno ta mas of 
menos 670 miyon florin. Na 2001 esey 
a subi te na 840 miyon florin. Aña pasa 
entrada a subi te cu mas di 980 miyon 
florin y esaki ta promer cu introduc- 
cion di BBO. 

Si wak e aumento di entrada di Gobi- 
erno, por bisa cu e deficit di Gobierno 
mester a desaparece of por lo menos 
bira menos, pero ta al contrario, de- 
benan di nos pais ta creciendo rapida- 
mente ainda. Serge Mansur ta puntra 
ta con esaki por ta posibel. “Ta con un 
Gobierno cu ta ranca cada dia mas y 
mas placa for di e ciudadanonan di 
su pais por crea mas y mas debe na e 
mesun momento?”. 

Mansur ta bisa cu esaki segun Gobierno 
ta pasobra nan no ta ricibiendo nan 
asina yama fair share. Pa por hustifica 
e ponencia aki, Gobierno tin varios aña 
ta mustra riba e GDP di nos pais cu se- 
gun nan ta hopi halto. Esey ta nifica cu 


Gobierno mester ricibi mas placa. 
Continuando, miembro di PDR ta bisa 
cu por a tende Promer Minister algun 
dia pasa ta bisa cu nos GDP no ta dje 
halto ey, cu e ta hopi mas abao cu loke 
ta wordo raporta y esaki el a bisa pa 
por hustifica ricibi placanan di ayudo 
di Hulanda of Union Europeo. 
Mirando esaki e ta puntra con por ta 
cu ora un Gobierno mester di un GDP 
halto pa por hustifica ranca placa for di 
comunidad e ta pone halto y ora e kier 
pa e GDP ta abao pa e por ranca placa 
for di Hulanda of UE e ora si e mag ta 
abao. Y e ta agrega cu por a spera un 
poco mas seriedad di nos mandatari- 
onan. 

Mas aleu Mansur ta bisa cu e aña aki 
pa promer biaha den historia di Aruba 
nos Gobierno ta bai ranca mas di mil 
miyon florin for di ciudadanonan di e 
pais aki y na mesun momento en bes di 
ta den un situacion financiero solido, ta 
pidiendo limosna di Hulanda, ta roga 
Valero pa cumpra un par di ambulans 
y ta keda sin paga e fondo di pension 


di trahadornan publico. 

Pero si tin placa pa e.o. un campaña 
di publicidad cu pro wak tur dia na 
television cu ta purba convence ciu- 
dadanonan cu Aruba ta den tremendo 
situacion, cu tur cos ta bunita. 

Serge Mansur ta haya tristo cu Gobi- 
erno di un pais ta sinti su mes forza pa 
pone un campaña publicitario pa por 
convence su ciudadanonan cu cos ta 
bon. “Si cos tabata bon tur hende lo sa y 
tur hende lo a sinti’e, no tabatin mester 
di bai television pa convence nos”. 
Tambe e ta haya tristo cu e mal maneho 
di e recursonan di e pais aki ta converti 
nos Gobierno den un limosnero cu ta 
na punto di ta dispuesto pa perhudica 
e pueblonan di Antiyas y asina haya 
mas placa. Pero lo cual e ta haya mas 
tristo ta cu despues di 18 aña di gober- 
nacionnan mediocre, hopi hende na 
Aruba ta sinti cu esaki so tin, cu no tin 
nada mihor. 

Serge Mansur ta bisa na final cu esey no 
ta normal y cu no ta esey so tin. 

Harmonia di Pasco den Cas di Cultura 


DESPUES di hopi preparacion, 
Aruba lo bai disfruta di un 
tremendo concierto riba diar- 
anzon 12 di december venidero 
pa 8’or di anochi den Cas di 
Cultura. Un Cas di Culturayena 
cu ambiente di Pasco pa haci 
grandi y chiquito feliz durante 
e anochi aki. 

E violinista Omar Kock e biaha 


aki tin un regalo di Pasco den 
forma di un concierto titula 
‘Harmonia di Pasco cu e Violini- 
sta Omar Kock’. 

Hunto cu Omar lo haci su pre- 
sentacion e grupo ‘Grupo de 
Cuerdas Santa Esmeralda’ bao 
direccion di Rafael Bermudez di 
Maracaibo, Venezuela. 


Durante e anochi notanan mu- 
sical harmonioso di Pasco lo 
resona durante e concierto 
hopi varia caminda cu lo tin 
combinacion entre violinista 
Omar Kock y e coro Ars Nova. 
Un programa cu di principio 
te fin lo deleita e publico cu un 
ambiente di Pasco sin igual. 


Kende ta Omar Kock? 

Omar ta un hoben talentoso, 
kende tin 17 aña di edad y ta 
den Havo 5 (examen klas). 

E ta yiu di sra. Mercedes Kocky 
sr. Ricky Kock. 

Omar a cuminsa su carera 
artistico na un edad di 6 aña, 
hayando les di piano cerca su 


N.V. Elmar is een 
dochtermaatschappij van Utilities 
Aruba N.V. en heeft drie 
ves tigingen, namefijk in 
Oranjestad, Hato en San Nicolas . 
Momenteet telt onze organisatie 
met 160 werknemers en sinds 
1950 leveren we electrlsche 


Management Trainee 

(m/v) 




energie door middef van de 
aanleg en het onderhoud van de 
transmissie- en distributienetten 
op het eiiand. Het algemeen 


Organisatie 

Ressorteert en rapporteert aan het Hoofd HR & Algemene Zaken. 


beleid is gericht op modern 
commerciéte bedrijfsvoering met 
nadruk op een siabiele 
stroomvoorziening van goede 
kwaliteit, het handhaven van een 
aanvaardbare tariefsteliing en 
een hoge graad van 
serviceverlening aan onze 
klanten. 


Wij roep en op korte term ijn 
sotlicitanten op voor de funetie 
van: 


Traineeship programma 

Het 2-4 jaar durende programma is gebouwd op vier pfjiers; opdrachten, 
opleidfngen, mentoring en samenwerking, Afvorens te starten met de 
fase van opdrachten, doorloop je de 'Operational Experience\ Dit houdt 
in dat je eerst voor een periode meewerkt in de 'operatie' van de 
verschilJende afdelingen: 'met de voeten in de modder'. Op deze manier 
maak je grondige kennis met afle aspecten van onze organisatie. De 
opleidfngen is esn mix van kennis-, vaardigheden- en attitudevorming. 

Door het doen van verschillende opdrachten en projecten kan je je snel en breed 
ontwikkelen en met je frisse blik kan je werken aan de veranderingen en 
verbetenngen. Afhankelijk van belangstefling én prestaties is 
het de bedoeling dat je doorgroeit tot een lijnmanager. Succes in deze 
startfunctie wordt met name bepaald door je vermogen om leidinggevende 
kwatiteiten te ontwikkelen en daarbij word je ondersteund door senior managers. 



Profiel 

11 Beschikt over een academisch denk-en werkniveau: afgeronde HBO of 
universitafre opleiding richting Electro- of Energietechniek. Aanvullende 
opleiding of modules m Bedrijfskunde en/of Management is een plus. 

■ Pas afgestudeerd, 0-2 jaar werkervaring en ieeftijd maximaal 30 jaar. 

■ Is een sterke persoonlijkheid die zich kenmerkt door natuurlijk overwicht, 
openhetd, integriteit, durf p ambitie, doorzettingsvermogen, kan zaken 
opstarten en heeft een ondernemende instelling. 

■ Hands on mentaliteif geen J 9 tot 5’ mentaliteit. 

■ Affiniteit met automatisering, nauwkeurig en commercieel inzicht, pianmatig, 
analytisch en accuraat. 

■ Effectieve sociale vaardigheden, teamspeler r is in staat resultaat- en 
klantgerichtte denken en te handelen, creativiteit en initiatiefrijk. 

« Uitstekende communicatieve vaardigheden, zowel mondeling als schriftelijk, 
in zowel de Papiamentse, Nederlandse en Engelse taal. 


Uw reactie 

Uw schrifteHjke solllcitatie, 
voorzien van uw curriculum 
vitae r kopie diploma's, 
cijferlijsten etc kunt u tot 
uiterlijk 3 december 2007 
richten aan: N.V. Elmar, 
Afdeling HR, Withelminastraat 
11Q/P.Q. Box 202, Aruba, dan 
wel via fax nr.: 5828991 of e- 
mail: info@elmar.aw 


Arbeidsvoorwaarden 

Goede salariéring afhankelijk van opleiding en ervaring. 

Arbeidsvoorwaarden worden bepaald op grond van regels en procedures geldend 
voor ons personeel met een individuele arbeldsovereenkomst 

Een assessment en medisch onderzoek zullen deel uitmaken van de 
selectieprocedure. Kandidaten die niet aan de bovengenoemde minimale eisen 
voldoen, worden niet in de selectie procedure opgenomen. Voormaiige sollicitanten 
in de afgelopen 12 maanden die aan deze eisen voldoen gelieve contact op te 
nemen met afdeling HR via 5237162. 


maestra, sra. Mayra Kock Gar- 
rido. 

Na edad di 10 aña e la haya 
un interes pa e instrumento 
viool door cu e tabata wak su 
tata (Ricky) toca viool den e 
gruponan di Tipico y Mariachi 
e temponan ey. 

Pa e aña aki Omar Kock ta regala 
e pueblo di Aruba un concierto 
‘Harmonia di Pasco’ cu su viool 
hunto cu e gruponan ‘Grupo de 
Cuerdas Santa Esmeralda’, bao 
direccion di Rafael Bermudez 
di Maracaibo y nos coro Ars 
Nova, bao direccion di e diri- 
gente di coro y maestra, sra. 
Mayra Kock - Garrido hunto cu 
e pianista Johnny Scharbaay. 
Un concierto financia pa UN- 
OCA y mayornan di Omar ta 
masha agradici pa esaki. 

Carchinan lo ta obtenibel na 
Unoca durante oranan di ofi- 
cina, na Van Dorp Dakota, 
Botica Santa Ana y na Valero 
Santa Cruz. 

Pa stimula e hobennan aprecia 
y un dia na toca e instrument 
violin tin posibilidad pa scolnan 
cumpra carchi na Oficina di 
UNOCA. 



HOTLINE 

733-8477 


Pigicel 

Spera Mas. Hanja Mas. 

WGK cu 

DIA 25 di november awor Wit 
Gele Kruis ta organisa un Expo 
Maternidad na Renaisance 
Conference Center for di 10’or 
di mainta te 4’or di atardi. 
Motibo ta cu 20 aña pasa na 
luna di november a cuminsa cu 
e curso pa futuro mayornan den 
un forma renoba. 

For di 1968 ya WGK ta organisa 
e curso aki, pero e enfasis tabata 
riba e futuro mama. Na 1987 
a cuminsa motiva e futuro 
tatanan pa tambe participa ac- 
tivamente n’e anochinan infor- 
mativo. Aworaki nos ta ripara 
cu hopi pareha ta participa n’e 
cursonan. 

Den cuadro di celebracion di 20 
aña y tambe e siman di Dia di 
Mucha WGK kier a pone aten- 
cion nba e periodo cu e futuro 
mama y baby ta pasa aden. 

N’e Expo aki ta presente ora- 
dornan di e curso y diferente 
sponsor di e curso. WGK ta bisa 
CedeAruba danki, pasobra cu 
subsidio di CedeAruba nan por 
organisa 5 curso pa aña di 7 
anochi. 

Durante e Expo diferente pro- 
fesional lo ta presente pa duna 
informacion tocante embaraso 
y maternidad. E fysiotherapista 
di Fysiofit lo tei pa duna splica- 
cion di nan trabou. 

E partera, enfermeranan di 
Verlos y Kraamafdeling, Famia 
Planea, Fundacion Pro Lechi 
Mama, y e dietista y enfer- 
meranan den cuido di mayor 
y yiu y maternidad.di Wit Gele 
Kruis, tambe lo duna splicacion 
di e importancia pa participa 
n’e curso pa futuro mayornan 
cada un riba nan tereno di nan 
profesion. 


un Expo Maternidad, dia 25 awor 




Lo tin 2 charla durante e parti 
mainta. Sra Enid de Kort lo 
elabora riba e topico “Disciplina 
Consciente”. Un pediatra lo pa- 
pia over di nutricion di mucha. 
Atardi lo tin un show di moda di 


Mommies & Bellies cu paña di 
maternity. Lo tin varios agencia 
presente. Nos ta invita e pueblo 
di Aruba y en particular e futuro 
mama y tata. Entrada ta gratis 
y 10 tin doorprices. 




MAN a yega na conclucion: Conhelá e proceso di Structura Estatal awór 


WILLEMSTAD - Partido MAN 
durante nan reunion interno 
a yega ne conclucion cu pa 
evitá mas desgracia den fu- 
turo mester para e proceso di 
structura estatal awór.Pueblo 
di Corsow a duna un mandato 
cla atrabes di referendum di 


dia 8 di april 2005 cu Corsow 
mester bira un Pais Autonomo 
den Reino. 

E escoho di pueblo aki a keda 
ratifica den reunion publico 
di Conseho Insular di dia 15 di 
april 2005 y mester sirbi como 
e compas den tur negosacion cu 


otro partners den Reino. 
Pueblo di Corsow a bisa bon 
cla cu Corsow mester haña un 
autonomia mesun cos of mas cu 
Aruba. Sinembargo mester con- 
stata cu locual ta sosodiendo 
aworaki ta un re-colonisacion 
di nos pais. A base di tur locual 


ta sosode partido MAN a tene 
un reunion interno y despues 
di evaluacion profundo di e 
proceso cu ta andando, a yega 
n’e conclucion cu mester vries 
henter e proceso di structura 
estatal.MAN ta propone pa, na 
momento cu e proceso aki keda 


congela, drenta den dialogo 
hunto cu tur gremio den nos co- 
munidad pa evalua y identifica 
puntonan cu a bai robes y pa 
despues organisa un Plataforma 
Nacional pa re-orienta e direc- 
cion cu nos pais mester tuma pa 
loke ta trata structura estatal. 

Ciclon ta laga 550 morto y miles 
di damnificado na Bangladesh 



PORlo menos 550 persona a 
muri na sur di Bangladesh a 
causa di e ciclon violento cu 
a arasa diahuebs anochi den 
e region, destruyendo miles 
di cas y lagando decena di 
mil damnificado den su paso, 
segun un television local a 
anuncia ayera. 

Un conteo anterior, facilita 
poco antes pa un agencia di 
prensa local, a señala 425 
morto. E ultimo conteo gu- 
bernamental oficial tabata di 
por lo menos 243 morto, pero 
autoridadnan a adverti cu e 
cantidad ey por ta hopi mas. E 


ciclon Sidr, cu tambe a golpea 
e parti oost di India, formando 
un impresionante masa blan- 


co di 310 miya di diametro, a 
bari e distritonan na costa cu 
bientonan di 148 mph. 

Ayera, no obstante, e tempe- 
stad ciclonico acompaña pa 
yobidanan torencial a perde 
intensidad y tabata bai den 
direccion noordoost, segun 
Farah Deebaa di e Centro Me- 
teorologico di Bangladesh. 
“Hopi cadaver ainda por a 
worde haya den dos distrito 
afecta na unda rescatadornan 
ainda no por a yega, segun 
splicacion di un miembro di e 
ministerio, Mohammad Ayub 
Mia. 

Mayoria di e victimanan a 
muri aplasta pa matanan cu 
tabata cai of pa e murayanan 
di nan propio cas. 

Varios centenar di herido a 
worde registra, segun fuen- 
tenan oficial. Pa duna nan e 
ayudo necesario, marina a de- 
spacha cinco barco cu alimen- 
to y medicina y Union Europea 
a los 1,5 miyon euro. 

Aunque ora e perdida huma- 
no ta parce menos di loque a 
spera, e ministerio di Admini- 
stracion di Catastrofe Natural 
ta teme “perdidanan enorme” 
den e pafs musulman di 144 
miyon habitante, di cual un 
40% ta biba cu menos di un 
dolar pa dia, loque ta convir- 
ti’e den un di esnan mas pober 
na mundo. 

Musharraf ta laga Benazir 
Bhutto den libertad 



Benazir Bhutto 


AUTORIDADNAN di Pakistan ayera a pone un fin na e aresto 
domestico di e lider di oposicion Benazir Bhutto, oranan prome 
cu un prome ministro provisional asumi cargo pa supervisa elec- 
cionnan cu oposicion no ta considera liber ni husto. 

Oficialnan di prison a bandona e residencia di Bhutto na Lahore, 
caminda e señora tabata deteni desde diamars pa evita cu e ta 
bai un manifestacion na favor di democracia y contra e ‘estado 
di excepcion’ decreta pa president Pervez Musharraf. 

“Gobierno a retira e orden di detencion di Bhutto y, desde awo, 
e ta liber pa bai unda cu e ta desea”, Aftab Cheema, hefe di polis 
di Lahore, a bisa Reuters. 

“Polis ta keda pafo di su residencia pa seguridad, pero e no tin 
restriccion di movemento”, e’la agrega. 

Merca tabata spera cu Musharraf y Bhutto lo a caba na comparti 
poder despues di e eleccionnan general, algo cu ya ta parce des- 
carta despues di e enfrentamento publico cu nan tabata tin den 
e camapaña pa eleccion. 

Musharraf a compromete su mes pa tene eleccion parlamentario 
dia 9 di januari. 

E liberacion di Bhutto a tuma luga poco prome cu bishita di e 
vice-secretario di Estado di Merca, John Negroponte, na e pais. 
E funcionario lo trata pa pone presion riba general Musharraf 
pa e pone un fin na e ‘estado di excepcion’ cu e’la impone dia 3 
di november den un aparente intento pa keda cu e presidencia, 
y pa e laga miles di opositor deteni den libertad. E fin di e aresto 
di Bhutto a worde bon ricibi na Washington, caminda e vocero 
di Departamento di Estado, Sean McCormack, a pidi pa laga e 
detenidonan politico tambe den libertad. 

“Tambe ta necesario pa tuma otro medidanan, entre otro pone 
fin na e ‘estado di excepción”, e’la bisa. 

Musharraf a eligi un aliado como prome ministro provisional - e 
president di Senado, Mohammadmian Soomro - y un gabinete di 
24 miembro leal na e general, pa supervisa e eleccionnan. 
Oposicion a rechasa e medida cu e ta considera parti di e plan di 
Musharraf pa mantene poder, y a sigura cu e eleccionnan lo no 
ta husto, specialmente bao di un ‘estado di excepción’. 

Bhutto, a bisa cu e posibilidad di un boycot di e eleccion lo worde 
discuti durante un reunion di oposicion dia 21 di november. 

E oficial di polis di Lahore, Malik Mohammad Iqbal, a bisa cu e 
activistanan femenino deteni lo worde libera, pero un partida- 
rio di Bhutto a señala cu esaki ta unicamente pa impresiona e 
mericanonan. 

Licencia, imigración y ataque riba 
Clinton a marca debate democrata 



Barack Obama 





Christopher Dodd 


SENADOR Hillary Rodham 
Clinton a contesta cu un “no” 
seco, e pregunta si e lo duna 
rijbewijs na imigrantenan 
indocumenta. Den un debate 
cu a tuma luga na Universidad 
di Nevada, y cu participa- 
cion di tur e aspirantenan na 
e candidatura presidencial 
democrata, e gobernador di 
New Mexico, Bill Richardson, 
cu ta di origen hispano, a bisa 
cu e sf a duna e rijbewijsnan 
aki, loque a conduci na un 
reduccion di accidente di 
trafico na su estado. Tur e pre- 
candidatonan a pronuncia na 
fabor di un cambio drastico di 
e leynan di imigracion. 
Richardson a bisa di ta contra 
construccion di un muraya 
entre Merca y Mexico, pero a 
destaca e necesidad di “stop 
di tira culpa riba e imigrante- 
nan”. .E’la declara di ta na 
favor pa castiga esnan cu ta 
emplea imigrantenan ilegal”, 
pero a bisa cu importante ta 
pa adverti Mexico: “Mexico, 
duna bo pueblo trabao. Stop 
di distribui mapa cu ta mustra 
unda ta mas facil pa cruza 
frontera”.Clinton a acusa su 
rivalnan di ta distorsiona 
su posicionnan y di expresa 
critica “tuma directamente di 
e manual republicano”. 

“No tin nada personal akinan”, 



Hillary Rodham Clinton 


segun e ex senador John Ed- 
wards, cu hunto cu su colega 
di Illinois Barack Obama a 
acusa Clinton di cambia con- 
stantemente di posicion en 
cuanto a hubilacion, rijbe- 
wijs pa indocumentado y otro 
cuestionnan.E enfrentamento 
entre e tresnan a reduci par- 
ticipacion di e otro aspiran- 
tenan democrata na un papel 
incomodo di spectador, pero 
a refleha mas precisamente 
e estado di e campaña pa e 
candidatura di e partido, siete 
siman prome cu e asamblea di 
e partido na Iowa, cu ta marca 
e cuminsamento di e eleccion- 
nan interno. Pa Richardson, e 
senadornan Joseph Biden y 
Chris Dodd y e representante 
Dennis Kucinich, e prome mo- 
mentonan tabata frustrante, y 
constantemente nan a trata di 
interveni. 

Clinton ta encabeza e en- 
cuestanan nacional, pero 
sondeonan recien ta mustra 
un empate entre e, Obama y 
Edwards. 

Obama tabata e prome pa 
ataca Clinton, señalando cu 
a tume dos siman pa duna un 
contesta cla riba e asunto di 
rijbewijs pa indocumenta. 

Pa prome biaha den e debat- 
enan, Clinton a responde cu 
e mesun moneda. “Ora a yega 


m 



J oseph Biden 



J ohn Edwards 


e momento pa dicidi si e ta 
apoyá, of no, e seguro medico 
universal, Obama a opta pa 
no haci’e”. 

Dodd di su banda a acusa 
Clinton di a cambia di posi- 
cion encuanto comercio liber 
dunando su apoyo na un acu- 
erdo cu Peru, aunque e ta pidi 
“tempo” pa studia e clase di 
acuerdonan aki. 

Clinton tabata cautelosa ora a 
puntre si e ta considera NAFTA 
un eror. NAFTA ta e acuerdo 
di comercio liber cu Canada 
y Mexico aproba durante e 
gobierno di su casá. 

“NAFTA ta un eror te asina leu 
cu e no a duna e resultadonan 
cu nos tabata spera”. 


Rey ta gana popularidad na Spaña 
y Latino America despues di 
polemica cu Chávez 

DOS gesto sin precedente, califica pa algun como “lamentabel”, 
a haci cu Rey Juan Carlos, hefe di Estado spaño y simbolo di de- 
mocracia, a aumenta su ya notabel popularidad entre spañonan, 
pero tambe den paisnan latino americano. 

Juan Carlos I, rey desde dia 22 di november 1975, dos dia despues 
di morto di e dictador Francisco Franco (1939-1975), a worde 
elegi den e posicion pa motibo di e condicion di salud di su tata, 
Don Juan, pa debolbe monarquia liberal na e pais. Mayoria di 
partidonan politico y di e poblacion ta consider’e como creador 
di e transicion pa democracia y como un elemento unificado 
entre tur e forza y tendencianan politico, un caracteristica cu e 
ta comparti cu e Rey di e belgonan. 

Como hefe di Estado di un monarquia parlamentario, e tin fun- 
cionnan limita dor di Gobierno y Parlamento. 

Su popularidad ta worde sigura pa e papel decisivo cu e tabata 
tin durante e golpi di estado di 23 di februari 1981, conoci como 
“23-F”, den cual un sector di ehercito a lanta , y asalta Parla- 
mento, loque por a worde mira pa henter mundo na television. 
E Rey a opone e golpi y dia 23 di februari anochi e’la aparece na 
telvision, den su calidad di hefe di Forzanan Arma, pa apoya e 
Constitución, cu a worde aproba na 1978. 

Desde e tempo ey, e intervencionnan di e monarca a worde reduci 
practicamente na yamadanan pa unidad bao spañonan tempo di 
Pasco, y mescos cu hopi otro rey europeo, e’la mantene su mes 
na un nivel discreto y respetá, esey si, pa medionan di comu- 
nicación.Diasabra ultimo, e Rey, cu dia 5 di januari ta cumpli 
70 aña, a manda un presidente latino americano pa sera boca, 
pasobra e ultimo aki tabata critica Spaña durante un cumbre 
iberoamericano, y despues e’la bandona e sala, mientras e otro 
a sigui critica. E ‘halsamento di voz” di e Rey ta “impropio” pa 
un monarca y “no ta yuda supera e desconfianza historico”, ni 
pa “coregi e imagen cu parti di América Latino tin di un Spaña 
hancra den pasado, y specialmente den su pasado colonial”, 
tabata opinion di Joan Ridao, candidato electoral di e partido 
independentista Esquerra Republicana di Catalunya. 

“E rey a kibra” tur loque a worde construi den 17 cumbre 
iberoamericano, den cual mi tabata presente, loque ta “picá”, 
segun indicacion di parti di e periodista di Television Spaño, 
Carmen Enriquez.Pero mayoria parce di ta aproba e gestonan 
aki. “Na Spaña, su imagen no a worde dañá, al contrario”, segun 
declaracion na AFP di José Ignacio Cases, hefe di departamento 
di Ciencia Politico di Universidad Carlos III di Madrid, cu ta 
calcula e apoyo pa e monarca na e pais na 80%.Y na América 
Latina tin un division obvio entre dos grupo di pais: esunan ayega 
politicamente na Spaña y “esunnan di e mentalidad bolivariano 
di Chávez, caminda por ta e imagen a worde dañá, especialmente 
si Chavez continua cu su campaña”. “E trauma desde e punto di 
bista intelectual y emocional tabata hopi grandi”, pero “den e 
emocion latino tin hopi pasion y enfrentamento verbal y despues 
cosnan ta pasa hopi lihé”, segun un fuente di Secretariado Gen- 
eral Iberomaericano (SEGIB). 

Pa e proximo cumbre, dentro di un aña, “lo no keda ningun 
rasgo” di e polemica cu “mi no ta kere tabata malo, al contrario”, 
e fuente a agrega, coincidiendo cu e evaluacion di Cases. Por 
cierto, e incidente no unicamente a bira popular na Spaña, 
pero varios mandatario latino americano a expresa nan apoyo 
na e Rey, manera e president peruano Alan Garcia; e gobierno 
chileno; e ex president mexicano Vicente Fox; e president di El 
Salvador, Elias Antonio Saca; y e partidonan di oposicion na 
Nicaragua y Venezuela. 

Dirigente historico, ayega na 
Fidel y Raul Castro, a fayece 



General Sergio del ValleJ iménez 


GENERAL Sergio del Valle Jiménez, exminis- 
tro di Asuntonan Interno y di Salud, y cu a lucha 
den e gueriya di Fidel Castro, a fayece diahuebs 
anochi na Havana na edad di 80 aña. Asina un 
comunicado oficial a informa ayera, sin duna 


e causa di fayecimento. Medico di profesión, 
del Valle, cu tambe tabata un dirigente halto di 
Partido Comunista (PCC), a haci impacto ora cu 
na december 1985 e’la publica un carta dirigi 
na Fidel Castro den cual e ta pidi e ultimo aki 
pa acepta su renuncia como ministro di Salud 
pa habri caminda pa generacionnan nobo. 
“Semper e’la caracterisa su mes pa su honesti- 
dad, nobleza y modestia den cumplimento di e 
tareanan cu cual e’la worde asigna”, a articulo 
publica den e corant Granma a bisa. 

Despues di triunfo di e revolucion na 1959, e 
tabata vice-ministro di Forzanan Arma Revo- 
lucionario (FAR), encabeza pa Raul Castro, 
y tempo di e crisis di misil, na october 1962, 
e tabata hefe di estado mayor di e institucion 
castrense. 

E’la forma parti di e Comité Central y di e 
Buró Politico di PCC, e tabata parlamentario 
y miembro di Conseho di Estado, y ministro di 
Asuntonan Interno di 1968 pa 1979, ora e’la 
bira Ministro di Salud. 

Pa su servicionan presta e’la ricibi varios con- 
decoracion, manera e titulo honorifico di ‘Héroe 
de la Republica de Cuba’, na april 2001. 

E entiero di Del Valle ta tuma luga awe na 
Panteon di FAR, na e santana di Colón, na 
Havana. 



J osé Manuel Durao Barroso 


Barroso ta critica Chávez y ta bisa cu 
populismo no ta un solución 

E president di Comision Eu- 
ropeo, e portugues José Manuel 
Durao Barroso, ayera na Barce- 
lona, Spaña, a critica e presi- 
dent venezolano, Hugo Chávez, 
afirmando cu “populismo no ta 
e solución” pa America Latina. 

“Populismo no ta un bon solu- 
cion pa e problemanan cu tin 

na America Latina”, Barroso a declara den un entrevista cu e 
cadena di television regional catalan, TV3. 

E’la añadi cu Comision Europeo a laga Venezuela sa cu nan ta 
considera cu “su desaroyo mester ta compatibel cu democracia, 
tolerancia y libertad di expresion”. 

E president di Comision Europeo a haci e declaracionnan aki 
despues di e disputa entre Spaña y Venezuela, na uinda dia 
2 di december lo tin un referendum riba cambionan constitu- 
cional cu lo permiti Chavez pa presenta indefinidamente na 
eleccionnan presidencial of decreta un “estado di excepcion” 
autorizando censura di prensa.Barroso a considera cu Chávez 
no a comporta su mes corectamente, calificando como “fascista” 
e ex hefe di gobierno spaño, José Marfa Aznar, durante e Cum- 
bre Iberoamericana na Santiago de Chile.E calificacion aki y e 
interupcionnan continuo di e mandatario venezolano durante 
intervención di e hefe di gobierno spaño, José Luis Rodrfguez 
Zapatero, a indigna Rey Juan Carlos, cu a exigi pa Chavez cera 
su boca, provocando un tension cu Caracas. “Si Chávez ta desea 

respet, e mester respeta otro, y no descualifica otro.esey no 

ta corecto”, Barroso a comenta. _ 


Musharraf ta renuncia como hefe 
di ehercito fin di luna 


Medida republicano riba placa 
pa guera a fracasa 



Un solda mericano ta rindi tributo na dos solda cu a muri na 
Irak 


SENADO mericano ayera a 
rechasa un proposicion di e 
partido republicano di gobi- 
erno pa destina, sin anexo y 
sin condicion, 70,000 miyon 
dolar pa e gueranan na Irak y 
Afganistan. 

E proposicion republicano a 
worde derota cu 53 voto na 
favor y 45 contra. E tabata 
tin mester di 15 voto mas pa e 
worde aproba.. 

Intencion di e medida tabata 
pa contraresta un proposicion 
di e democratanan pa financia 
e conflictonan arma aki, pero 
cu e condicion cu gobierno ta 
compromete su mes pa cum- 
insa retira e tropanan dentro 
di 30 dia. 

E proposicion democrata a 
worde aproba diaranson den 


Camara di Representante y ta 
stipula cu e misionnan di com- 
bate na Irak mester conclui na 
december 2008. 

“Nos mester duna e soldanan 
e placa cu nan mester, y nan 
mester hayé awó”, segun e 
lider di e republicanonan, 
Mitch McConnell. 


E lider di e democratanan 
den Senado, Harry Reid, a 
responde advirtiendo cu e 
unico manera pa aproba e 
financiamento ta aceptan- 
do e limitenan proponi pa e 
democratanan, y “cualquier 
otro cos ta simplemente mani- 
obra politico”, e’la bisa. 


PRESIDENT Pervez Mushar- 
raf a declara diaranson ultimo 
cu e ta spera di por renuncia 
como comandante militar pa 
fin di november y goberna 
como civil, advertiendo cu si 
e renuncia e pais lo cai den 
un caos. 

Den un entrevista cu The 
Associated Press, general 
Musharraf a acusa e ex prome 
ministro y lider di oposicion, 

Benazir Bhutto - actualmente 
bao aresto domicilio - di ta 
destabiliza e pais, y a rechasa 
e peticionnan internacional 
di pone fin na e estado di emergencia cu, segun e’la bisa, e lo 
mantene incluso durante eleccionnan na januari. “Tur esnan cu 
tabata honesto cumi y cu a bisami den mi cara kico ta e realidad, 
tur ta coincidi den cu e pais lo cai den un caos si ami no maneha e 
actual ambiente politico como president”, e mandatario a bisa. 
General Musharraf, cu ta goza di un amplio respaldo di Merca, 
a planea pa renuncia como hefe militar ayera, ora e periodo di 
su presidencia y di parlamento a vence. Sinembargo, e’la insisti 
di cu e ta keda obliga di pospone e restoracion di un gobierno 
civil te ora cu tribunal emiti un declaracion riba e legitimidad 
di su re-eleccion. 



Pervez Musharraf, President 
pakistani. 

Resultado final di 
Volleyball Escolar 
Campeon Nacional 

ESAKI ta e resultado di Volleyball Escolar. Cu a tuma lugar na 
Centro Betico Croes (Sporthall). 


Categoria C Mucha Muher 
Semi final 1 

Colegio Arubano Oranjestad 2 
0 

Set 1: 25 
Set 2: 25 

Semi final 2 

Colegio San Antonio 1 
Set 1: 25 
Set 2: 23 
Set 3: 05 

Tres y cuatro lugar 

Colegio Arubano San Nicolas 0 
Setl: 19 
Set 2: 15 

Campeon y Sub Campeon 

Colegio Arubano Oranjestad 0 
Set 1: 09 
Set 2: 15 


Colegio Arubano San Nicolas 

Setl: 18 
Set 2: 19 


Sint Agustinus College 2 
Set 1: 22 
Set 2: 25 
Set 3: 15 


Colegio San Antonio 2 
Set 1: 25 
Set 2: 25 


Sint Agustinus College 2 
Set 1: 25 
Set 2: 25 


Campeon: Sint Agustinus College, Sub Campeon: Colegio Arubano 
Oranjestad, Tres Lugar: Colegio San Antonio y Cuater lugar: Cole- 
gio Arubano San Nicolas. 

E pasashi ta den wega 

Spaña kier drenta den e otro Eurocup 
2008 hayando contesta awe 


SPAÑA tin tur prepara pa ta den juni di 2008 
na Austria y Suiza, den e fase final di Eurocup, 
meta di cual ta separa 90 minuut di bataya den 
Santiago Bernabeu contra di Suecia, combina cu 
tambe tin alcance di e man e mesun obhetivo. 
Incluso, e seleccion a presenta e siman aki e 
camiseta nobo cu lo uza den e evento e proximo 
verano. A hasi esaki sin tin t’e ainda e paspoort 
den su poder, aunke si e virtual. 

E team di Luis Aragones por a logra e pase cu un 
empate y t’e cu un derrota contra e sueco nan, 
si Irlanda y Dinamarca empata na Belfast. Si no, 
un victoria lo sigura e presencia den e maxio 
competicion europeo. E principal obstaculo a 
salba Spaña e ultimo 13 di october na Aarhus, ora 
a gana na Dinamarca. Suecia ta e ultimo piedra 
den un caminda cortico y solamente un sorpresa 


pa posibilidad di clasificacion pa diaranson na 
Las Palmas. Aragones tabata tin cu core hopi pa 
yega na unda e ta aworaki. E dos derrota aña pasa 
contra irlandesnan y sueco nan y no decision di 
convoca Raul Gonzalez desde cu a persigui. 
Aragones a resisti tur, tambe e voznan cu ainda 
a critica e ausencia di Raul. Fiel na su criterio, 
Luis ta bay logra e lugar sin e madridista, aunke 
a keda na comproba como a digeri na e publico 
di e team blanco su determinacion. 

E ta un di e preocupacion di e Federacion, cu no 
kier su tecnico someti na un juicio popular den 
un stadion cu lo yega pa ta testigo di un anochi 
historico, den cual Spaña por seya su presencia pa 
ocho biaha den un fase final di e torneo continen- 
tal. Iker Casillas a insisti na e publico cu a lubida 
di asunto extra deportivo y acudi na anima. 



Yankee pa unrato? 

Alex Rodriguez lo a firma 
cu New York Yankees 

ALEX Rodriguez y New York Yankees a yega na un acuerdo 
general di un contract di 10 aña pa 275 miyon di dollar, un trato 
cu lo permiti gana miyon mas si kibra e record di homerun. 

E monton di e contract tabata revela pa un persona yega na 
e negociacion cu a papia diahuebs bou di condicion di keda 
anonimo paso e trato ainda no ta sera. A-Rod y su casa a 
reuni cu e ruman nan Hal y Hank Steinbrenner diaranson na 
Tampa. 

“Si ami lo bisa esey”, e vicepresidente di Yankees a bisa, Hank 
Steinbrenner. “E reunion tabata un encuentro final. Kier 
sigura di cu mi ruman y ami tabata sa di ta sincero y serio”, el 
a bisa. Na wordo consulta riba si e detaye pendiente ta limita 
na tin e acuerdo den papel, Steinbrenner a bisa: “esey ta un 
bon parti”. 

Boras no a participa den e negociacion, den cual e director 
administrativo di e firma Goldman Sachs, John Mallory y 
Gerald Cardinale, tabata mediadornan. 

“Nan tabata e intermediario inicialmente”, Steinbrenner a bisa. 
“Tabata di e forma ey cu a pone den contacto cu nos”. 
Yankees tabata informa pa Boras 28 di october cu Rodriguez 
lo dicidi destitui di e ultimo tres temporada di su contract di 
252 miyon pa 10 aña, e record anterior di grandes ligas, pa 
converti den agente liber. 

Yankees a afirma cu lo no negocia cu A-Rod paso su decision 
ta elimina un subsidie di 21,3 miyon dollar cu ta di acuerdo 
cu Texas ora tabata cumpra na 2004. 

Cerca di un siman despues, A-Rod a pone den contacto cu 
Mallory, un amigo cu ta traha den e area di maneho di fortuna 
priva den e oficina di Goldman na Los Angeles. 

NA medida cu ta sospecha riba e uzo di steriod ta creciendo y e investigadornan 
federal ta resisti na laga den lubida, e respuesta di su hende nunca ta cambia. 
Ta sostene cu Barry Bonds nunca a sali positivo den un analisis. 

Dicho argumento awo ta bin na valides, al menos esey ta loke a determina e 
gobierno den un acusacion di 10 pagina presenta diahuebs contra Bonds, di 43 
aña. Pa respalda e acusacion cu Bonds a gaña na declara na un gran hurado cu 
no a uza droga pa mehora e desempeño cu conocimento di e hecho, e aboga- 
donan federal a sigura cu tin test cu a sali positivo. 

E documento ta bisa: “Durante e investigacion penal a reuni test, incluyendo 
analisis positivo pa e presencia di steroid anabolico y otro droga pa mehora e 
rendimento di Bonds y otro atleta nan profesional”. 

Conforme na e acusacion, e steroid anabolico tabata detecta den e sistema 
di Bonds durante un analisis cu a tuma lugar na november di 2000. Esey 
tabata casi tres aña prome cu e implementacion di e programa anti-doping 
den MLB. Bonds a conecta 49 homerun, den e temporada ey e mihor record 
di su carrera, den 2000. E temporada siguiente a dal 73 , kibrando e record 
den grandes ligas. 

Un abogado yega na esaki a bisa na ESPN cu e gobierno a obtene e resultadonan 
di e analisis di Bonds den un aliado hunto cu e laboratorio di suplemente di 
BALCO den medio di un escandalo di steroid. 


Conferencia Mundial Anti-Doping a inaugura na Madrid 


E tercer Conferencia Mundial anti Dop- 
ing cu a inaugura awe na Madrid lo ta 
crucial den e lucha contra e maldad 
aki. E delegadonan, representando e 
atletanan, organizacionnan deportivo 
y gobiernonan, lo “fine tune” e revision 
di e Codigo Mundial Anti Doping cu a 
drenta na vigor na 2004. E Codigo ta 
un herment pa harmonisa maneho anti- 
doping, reglanan y proceduranan dentro 
di organizacionnan deportivo y autori- 
dadnan publico. Presidente di Comite 
Olimpico Internacional, Jacques Rogge, 
a dirigi palabra na e participantenan du- 
rante e Ceremonia Inaugural y a adverti 
nan: “Ambos partner di WADA (e World 
Anti Doping Agency), gobiernonan y e 
movimento deportivo, tin hopi pa hasi 
y nan mester hasi esaki lihe.” Prioridad 
numero uno: Den su discurso, Rogge a 
cualifica e lucha contra doping e “pri- 
oridad numero uno” di IOC. “IOC ta un 
lider den e lucha contra doping pa mas 


cu 40 aña. Nos a establece e Comision 
Medico na 1967. Nos a desaroya e prome 
lista di droganan prohibi y a desaroya 
metodonan pa nan deteccion. Tambe nos 
ta establece un sistema di sancionnan. 
Nos a accredita laboratorionan pa test e 
droganan.” Tambe ela referi na e logro 
di IOC pa crea WADA na 1999. Maneho 
di zero tolerancia: Den un respuesta riba 
e seriedad di e menasa di doping, Rogge 
a enfatiza cu IOC lo continua cu su 
“maneho di zero tolerancia” y a splica: 
“Nos ta enforza e maneho a traves di un 
programa di testmento durante cada 
edicion di Weganan Olimpico. Otro aña 
na Beijing, nos tin planea pa hasi 4.500 
prueba durante competencia y pafo 
di competencia. Esaki ta mas o menos 
25% mas di loke nos a hasi durante e 
Weganan Olimpico di Atenas na 2004. 
Y 90% mas di e cantidad di prueba ehe- 
cuta durante e Weganan di Sydney na 
2000.” Medidanan nobo fuerte: Rogge 


a agrega: “Recientemente nos a propone 
un serie di medidanan pa fortifica nos 
maneho di zero tolerancia. E medidanan 
aki ta inclui e prohibicion pa atletanan y 
nan compañeronan cu a wordo sanciona 
pa mas cu 6 luna participa na Weganan 
Olimpico. Nos lo impone suspension- 
nan automatico despues di un muestra 
A positivo, castigonan financiero mas 
fuerte pa Comitenan Olimpico Nacional 
y atletanan, y nos lo implementa inter- 
pretacionnan mas estricto relaciona cu 
Therapeutic Use Exemptions.” 
Apelacion na gobiernonan pa firma 
e Tratado di UNESCO: Den presencia 
di representantenan di un gran can- 
tidad di gobierno, Presidente di IOC 
a subraya cu “E impacto di doping, 
anturalmente, ta extende mas aya di 
e limitenan di e Movimento Olimpico” 
y cu e “colaboracion dentro di e co- 
munidad deportivo ta necesario si nos 
kier hasi un berdadero diferencia.” Ela 


hasi uso di e oportunidad pa asumi nan 
responsabilidad completo, ratificando e 
Tratado di UNESCO contra doping den 
deporte. Rogge a enfatisa: “WADAlo tin 
credibilidad solamente na momento cu 
gobiernonan y e Movimento Olimpico 
cumpli cu nan obligacionnan.” 
Oportunidadnan honesto pa role mod- 
elnan 

Concluyendo, e Presidente di Comite 
Olimpico Internacional a recorda pakiko 
e lucha contra doping ta wordo hiba: 
“Laga nos enfrenta e retonan y opor- 
tunidadnan cu conviccion y cu un voz 
uni. Mas cu tur cos, laga nos no perde 
for di bista di e motibo pakiko nos ta 
aki....pa duna atletanan na tur nivel e 
“fair chance” cu nan merece. Pa crea 
un ambiente cu ta permiti campeon- 
nan pa luci como role model pa mucha, 
mayornan y fanaticonan igualmente. 
Pa preserva e integridad - y e propio 
futuro - di deporte.” 

Acoso sexual den deporte y recreacion ta kiko esey? 


ACOSO sexual, sexual harassment, hostigamento 
sexual, diferente terminonan pa identifica e mesun 
problema: un comportacion indesea, cu tin un el- 
emento sexual y cu ta hasi hopi daño na deporte y por 
traumatisa hende pa henter nan bida. Comite Olimpico 
Arubano y su Comision Muher y Deporte a organisa un 
seminario diasabra ultimo dedica na e tema delicado 
aki, cu tabata un exito rotundo. Pa medio di algun 
articulo nos lo amplia mas tocante e tema aki, pa asina 
tambe esnan cu no tabata tin oportunidad pa atende 
e seminario por wordo informa y siña mihor con pa 
defende nan mes contra e malicia aki. 

Kiko ta acoso sexual? 

Sexual harassment, of na Papiamento, acoso sexual ta 
un comportacion, un actitud cu tin un elemento sexual 
y cu ta indesea. E por ensera contacto fisico, e por ta 
verbal of no-verbal, explicito of implicito. En esencia e 
ta un comportacion cu ta ofende, ta humiya of intimida 
e persona contra ken e ta dirigi. Estudionan ta indica 
cu acoso sexual y abuso ta sosode den tur deporte y na 
tur nivel. E ta parce di ta mas comun den deporte di 
alto rendimento. Miembronan rond di e atleta cu ta den 
un posicion di poder y autoridad ta parce di ta esnan 
cu mas ta comete e actonan aki. Atletanan compañero 
tambe sa hasi nan mes culpable na e actonan di acoso 
sexual of abuso. Te awor mas hende homber cu hende 
muher a wordo raporta como acosador of abusador. 
Acoso sexual y abuso den deporte no ta discrimina 
a base di edad, sexo, rasa, orientacion sexual y defi- 
ciencia. Tur hende por bira victima di dje. Atletanan 
ta bin for di diferente cultura y tipo di famia y ta na 
e centro di un sistema di relacionnan cu ta enfoca pa 
yuda nan logra nan potencial deportivo. Semper tin 
un diferencia den poder den e relacion cu e atleta 
tin cu miembronan di su entorno (entrenador, staff 
tecnico y medico, dirigentenan etc.). E diferencia di 
poder aki, si e wordo abusa, por conduci na acoso 
sexual y abuso y, particularmente, na relacionnan 
cu ta exploita e atleta sexualmente. Acoso sexual no 
ta wordo permiti, y organizacionnan deportivo tin e 
obligacion pa tuma cualquier paso rasonable pa pre- 
veni acoso sexual di pasa. No solamente acoso sexual 
ta hasi daño na e prestacion, e autoestima y metanan 
personal di personanan envolvi den deporte, pero 
e por tin consecuencianan sumamente negativo pa 
organizacionnan deportivo. 

Acoso sexual y ley: Lamentablemente acoso sexual 
no ta castigable segun leynan di nos pais. Esaki si ta e 
caso cu abuso sexual, un fenomeno cu tambe sa sosode 
den deporte. Ta di spera cu Parlamento di Aruba por 
tuma e pasonan necesario pa asina por introduci un 
ley pronto, cu ta hasi acoso sexual castigable, loke lo 
nifica un mihor proteccion pa tur esnan cu ta traha 
den e mundo di deporte. Kiko acoso sexual ta inclui? 
Mishimento no invita, dunamento di masashi, sunchi- 
mento y brasamento , Chansanan cu ta menosprecia 
of comentarionan di un forma sexual, Proposicionnan, 
promesanan of menasanan en cambio pa fabornan 
sexual, Comportacion no verbal, manera fluitmento, 
keda mira insistentemente na un forma sexual, Re- 
markenan tocante e orientacion sexual di un persona, 
Mustra material cu ta sexualmente explicito of ofensivo 


(pornografico), Insultonan cu un base sexual, tentam- 
ento, yamamento di nomber of insinuacionnan sexual, 
Peticionnan repetidamente pa sali, specialmente si 
esaki a wordo rechasa caba anteriormente, Ofrece 
fabornan sexual, Comportacion cu ta sexualmente 
bergonsoso, humiyante of intimidante, Comunicacion 
ofensivo y Atakenan fisico. 

Kiko un organizacion por hasi? 

Ta importante pa bo organizacion tin proceduranan cla 
y facil pa sigui pa atende kehonan di acoso sexual. Una 
bes cu un keho wordo entrega, accion mester wordo 
tuma rapidamente pa soluciona esaki. Tin tres paso cu 
un organizacion por tuma pa atende kehonan di acoso 
sexual efectivamente: Establece y implementa un 
maneho y proceduranan contra acoso sexual, Apunta 
personanan cu por duna conseho y apoyo na tur su 
miembronan y Crea consciencia riba e tema aki bou 
di tur miembro di e organizacion. 

Como parti di e seminario cu Comite Olimpico Arubano 
a organisa diasabra, a aproba y awor ta introduci 
un procedura pa e mundo di deporte. COA tabata e 
prome organisacion deportivo cu a firma e Declaracion 
contra Acoso Sexual y Abuso den Deporte durante e 
seminario. Esaki ta nifica cu tur esnan cu ta forma parti 
di e organizacion aki completo, incluyendo directiva, 
personal, comisionnan, tecniconan, mester tene nan 
mes na e procedura aki. Con pa resolve un keho: Algun 
recomendacion pa resolve kehonan di acoso sexual 
ta: E persona cu ta sufri e acoso sexual mester pidi e 
persona pa stop e comportacion (corda nota fecha, sitio 
y descripcion di e acoso sexual); Si e comportacion ta 
sigui, of e persona cu ta sufri e acoso ta sinti su mes in- 
comodo pa enfrenta e situacion, mester trece e asunto 
na atencion na un persona di contacto; E persona di 
contacto ta duna conseho tocante e proceduranan cu 
por sigui den e caso; Si no tin resolucion y e victima 
ta desea di sigui e procedura, e persona di contacto 
ta referi e victima na un persona/instancia di keho. 
Por busca asistencia na instancianan externo tambe; 
E persona di keho ta investiga y ta informa e persona 
tocante e kehonan cu a wordo entrega contra su per- 
sona; E persona di keho ta papia cu tur dos partido 
separadamente y confidencialmente; E persona di 
keho ta traha un relato confidencial; E persona di 
keho ta purba di intermedia entre e dos partidonan; 
Si a yega na un resolucion, e persona di keho ta hasi 
follow-up pa ta sigur cu e comportacion no ta ripiti; 
Den caso di alegacionnan serio of disputa, e persona di 
keho ta referi e caso na dirigentenan di e organizacion 
deportivo pa investigacion y accion; Si conciliacion 
interno no tin exito, e victima ta entrega un keho por 
escrito na un agencia externo; COA a institui un pro- 
cedura pa su organizacion cu ta inclui un cooperacion 
entre instancianan manera Cuerpo Policial Arubano 
(specialmente pa casonan di abuso sexual); Directie 
Voogdijraad (pa casonan cu ta envolvi menornan di 
edad); Departamento di Asuntonan Social (pa casonan 
cu ta requeri tratamento y guia profesional), Bureau 
Sostenemi (como punto di registracion principal); y un 
Comision di Evaluacion pa Casonan di Acoso Sexual 
den Deporte. Un persona cu ta sinti cu e ta victima di 
acoso of abuso sexual den deporte por tuma contacto 


cu e instancianan aki, pa asina e procedura por wordo 
inicia lo antes posible. 

Ban para acoso sexual y abuso den deporte. Ban 
practica deporte sanamente y tene deporte liber di e 
malicianan aki! 

Den distancia largo 


Team Hulandes ta gana den di 17 edicion di Heineken Catamaran Regatta 


BIENTO a copera bon cu e careda di distancia largo cu tabata 
fabuloso tur participante satisfecho cu e careda. Diaranzon mainta 
tempran tur participante a reuni ariba beach pa e “skippers meet- 
ing” y despues subi laman pa nan travesia di Holiday Inn bai Faro 
bin bek pasa den haf di Aruba rumbo lagoen te Palm Island y bek 
pa Holiday Inn cual travesia a dura mas o menos 3 pa 4 hora.Y 
e ganadornan a resulta e ekipo di Hulanda Samama Wouters / 
Frank Zand cu a ricibi medaya durante un fiesta ameno patronisa 
pa Holiday Inn ariba beach. 

Ayera varios di e nabegadornan a demostra nan “sportman- 
ship” ora nan tur a pone man nan obra pa yuda drecha un di e 
catamaran cua kibra durante e careda di distancia largo haciendo 
posibel cu e ekipo forma pa James y Gillian Power por sigui den 
competencia. 

Despues di e careda largo mainta parti media a tuma lugar e 
careda patronisa pa SETAR NV cu tabata careda number 9 cual 
careda tambe a confronta un tiki problema entre e dos ekiponan 
cu tin e delantera haiendo asina imposibel pa e ekipo forma di 
Gummer/Bogaards continua den e careda. E careda aki tambe a 
wordo gana pa Wouters / Zand haciendo e overal standing inte- 
resante pa e final caminda varios ekipo tin e posibilidad pa gana 
e Regatta di 2007. 

SETAR ta sigui cu su Trace & Tracking demostrando invacion den 
tecnologia ora di tipo di eventonan asina cu ta hasi e persona of 
referee di competencia encarga cu resultado su bida mas facil. 
Diariamente ariba 10 catamaran un GPS system ta wordo poni. 
Durante e competencia e posicion di cada catamaran lo wordo 
sigui via un monitor riba beach y via internet. 

Tanto e publico riba beach como publico den exterior por sigui e 
competencia aki tras di nan computer y esaki ta hasi tambe cu fa- 
miliares di e participantenan den exterior por sigui e competencia 
tambe diariamente.Tambe manera tur anja e competencianan lo 
ta disponibel via e website www.arubaregatta.com. 

E evento aki ta wordo haci posibel door di e apoyo y confiansa di 
hopi patrosinadornan grandi. Aruba Tourism Authority (ATA) y 
Heineken Aruba N.V. ta e sponsornan principal. 

Tambe tin companian cu ta apoya e gran evento manera ta: Hapag 
Lloyd, Holiday Inn, KLM, Does & Cadushi, TNG, Patria, Zwitser- 
leven, Yamaha.Young Improvement, Pasion for Beauty en Magic 
Marine. E siguiente empresanan ta patrosinador local: Tropical 
Botteling Comp NV, Setar, De Palm Tours, Martijn Trading, An- 
thony Veder, Aruba Watersports Center, Pelican Watersports, 
Moomba, Aruba Aloe, Sea Explorer en Absolute Real Estate. 

E organisacion ta contento pa cu e contribucion cu nan ta hanja 
pa e evento aki. Aruba ta ideal pa tene competencia di catamaran, 
y door di esaki tambe nos isla a wordo escohi pa e campeonato 
mundial di International Dart 18 Catamaran 2009 tuma lugar 
na Aruba. E organisacion di e evento aki lo keda den man di Sr. 
Edwin Lodder. 



Abona y ricibi bo corant preferi te na 
porta di bo cas tur mainta 




Wepro Engioeeñoç 





'^ecompe** 0 11/17/2007 

1/ 4... THUNDAH - ALISON HINDS 
2/1... TEK WEH YUH SLEF - MR. VEGAS 
3/5.. QUIZAS SI QUIZAS NO - VICTOR MUÑOZ 
4/ 2.. TWO TIMES BLUE - DEBBIE HARRY 
5/ 6.. HEY YOU - ASHANTY 
6/ 9.. FIRE AND RAIN - BABY FACE 
7/ 8.. SEMBRA PAZ Y AMOR - SHARON ROSE 
8/ 12.. NO ONE - ALICE KEYS 
9/ 3.. LA TUMBA - HECTOR THE FATHER 
10/ 18.. SOLO DIME QUE SI - TITO EL BAMBINO 
11/13.. BEAUTIFUL GIRLS - JO JO 
12/7.. LA VIDA SIN AMOR - EL DIVO 
13/ 10.. DO YOU DANCE - CUPID AND AUBREY 
14/19.. JUST FINE - MARY J BLIDGE 
15/15.. HEY-ALEXANDER PIRES 
16/ - THOSE DAYS - SHAGGY / NISHA 
17/ - 8 LETTERS - HOLMES IVES 
18/ - STRANGE NAME - BLACKIE 
19/16.. LLORARAS - SEX APEAL 
20/ 17.. REMEMBER - 






MEMBER - EDDY HERRERA j 


Aruba's Top 20 produced by: Johnny Habibe 
a^ ljgg For Hit 94 Me ga 88 FM stereo]— 


Abona yama 583-1400 

Prome Minister Oduber a inaugura seminario acoso sexual den deporte 


PROME Ministro di Aruba, Nelson 
Oduber, a inaugura e seminario tocante 
acoso sexual den deporte. Di e forma aki 
Prome Ministro ta uni su mes na e lucha 
cu e mundo di deporte a declara contra 
e fenomeno tan negativo aki. 

“Como atleta mi mes, e mundo di de- 
porte ta keda fascina mi. Caminda cu mi 
pór aporta na fortificacion y mehoracion 
di deporte na Aruba, sigur lo mi duna tur 
cooperacion. Mi ta considera ademas e 


tema di e seminario di gran importan- 
cia; un tema delicado, un tema cu pa 
demasiado tempo a wordo teni scondi 
den nos sociedad, y cu - si nos kier pro- 
teha nos atletanan y particularmente 
nos hobennan mihor - méster ricibi 
mas atencion na tur nivel den deporte/ 7 
mandatario Oduber a declara. 

E participantenan na e seminario a 
aprecia presencia di Prome Ministro y e 


expresa nan satisfaccion tanto directa- 
mente na su persona, como tambe na 
e organizadornan di e evento. “Ta hopi 
bon pa mira con un tema asina delicado 
cu ta afecta e mundo di deporte, por 
conta cu atencion di e prome manda- 
tario/’ nan a bisa. 

Prome Ministro den su discurso a en- 
fatisa e importancia di informacion y 
conscientizacion di tur participante 


den e mundo di deporte: “No tin duda 
cu e seminario aki y particularmente e 
discusion rond di e tema acoso sexual, 
lo yuda habri wowo di hopi hende. 
Personanan bon informa por proteha 
nan mes mihor contra actonan cu nan 
ta considera indesea.” 

Riba e portretnan por mira Prome Min- 
istro durante su discurso, y tambe hunto 
cu oradora principal di Puerto Rico, Enid 
Rodriguez. 


PriceWatehouseCoopers Junior 
Tennis Cup 2007 ta cla pa start 



OTRO siman ta cuminsa e competencia di mucha mas grandi di e anja, e 
ta trata di PriceWaterhouseCoopers Junior tennis cup 2007. E competencia 
aki ta organiza pa Sanchez Tennis y lo ta tumando lugar na Aruba racquet 
Club e dianan 21 te 24 di November, e categorianan pa participa ta 8,10, 
12, 14 y 18 anja tanto den muchahomber como den muchamuher. Asina 
caba nan ta cla pa cuminsa y te awor mas di 80 mucha lo ta participando 
di e evento aki cu tin hopi sorpresa y bon premio pa e ganadornan, e pre- 
mionan ta inclui tennis racquets, tennis bags y hopi mas. Esaki ta e di cinco 
anja caba cu e tuornoi aki ta presente den e competencianan junior y e pa 
celebra esaki lo tin un fiesta Diasabra cu tur e participantenan. Si abo kier 
bira parti di e evento aki bo por tuma contacto na Aruba Racquet Club of 
via e-mail na sancheztennis@setarnet.aw. 



T H E C I N 



M A S 


late-show: 1 1 :50 


late-show: 1 1 :40 


matinee: 12:00 2:00 


THE CINEMAS AT RENAISSANCE 


FRED OLAUS (PG) 
daily: 4:50 7:10 9:30 

matinee: 12:10 2:30 

30 DAYS OF NIOHT (R) 
daily: 4:35 7:00 9:20 

matinee: 11:55 2:10 

BEE MOVIE (PG) 
daily: 4:05 6:05 

THE KINGDOM (R) 
daily :8:00 10:05 

ELIZABET: THE GOLDEN AGE 
daily: 5:05 7:30 9:55 

matinee: 12:20 2:40 

MARTIAN OHILD (PG) 
daily: 4:55 7:20 9:40 

matinee: 12:15 2.40 

AMERICAN GANGSTER 
wed 8c thu: 4:00 7:00 

fri-sat 8c sun: 5:50 8:50 
matinee: 1 1 :50 2:50 


late-show: 

(PG-13) 


12:30 


(R) 

10:00 


late-show: 12:20 


late-show: 12:01 


late-show: 1 1 :50 


Ma//nee: Saf Sc Sun Late-show: Fri Sc Sat 


THE CINEMAS AT PASEO 


MARTIAN OHILD (PG) 
daily: 4:50 7:10 

LARS AND THE REAL GIRL 
daily: 9:30 
BEE MOVIE (PG) 
daily: 4:00 6:05 

THE KINGDOM (R) 
daily: 8:10 10:20 

30 DAYS OF NIGHT (R) 
daily: 5:00 7:20 9:40 

matinee: 12:10 2:30 

DAN IN REAL LIFE (PG-1 3) 
daily: 4:15 6:20 8:30 

matinee: 1 1 :55 2:05 

AMERIOAN GANGSTER 
wed8cthu: 4:10 7:10 

fri 8c sat: 6:1 O 9:20 
matinee: 12:00 3:05 

FRED OLAUS (PG) 
daily: 5:10 7:30 9:50 

matinee: 12:25 2:45 


atinee: 
(PG-1 3) 

late- 

matinee: 


10:30 

(R) 

10:10 


12:15 2:35 

show: 1 1 :40 
12:00 2:00 
late-show: 12:30 

late-show: 12:00 

late-show: 12:25 

late-show: 12:15 

late-show: 12:05 


IWatinee: Saf 8c Sun Late-stiow: Fri & Saf 


• DRIVE IN THEATRE 


GOOD LUCK CHUCK (R) 
thurday & sunday 8:00 
Friday & Saturday: 8:00 & 10:30 


SUNDAY 

CAR-CRASH 

Trafico insigur na Corsow a cobra otro morto 





WILLEMSTAD - Ayera mardugá Córsow a bolbe registrá un morto den trafico, ora cu riba caminda 
pa bai Westpunt banda di Daniel, tabatin un accidente teribel cu a tuma lugar den careda di 2.30 
di mardugá. 

A resultá cu chofer di un auto tabata coriendo asina duro tras di un otro auto su dilanti y cu pa colmo 
tabata core zig-zag riba caminda, cu el a dal den dje ora el a busca manera di pasé. 

Como resultado di e impacto aki el causa, e auto su dilanti a bai plama contra un curá di cas y despues 
a bólter. E impacto a pone cu Roland Ricardo, kende tabata biba na Duzu 1 a muri al instante. 

E auto a keda un cos cu no ta sirbi. Den e caso aki te ainda ta un misterio ta ki apuro chofer di e auto 
cu a causa e accidente por tabatin siendo cu e tabata serca di yega cas. 


Un accidente curioso 


WILLEMSTAD - Diahuebs tabatin un accidente curioso riba Seroe 
Loraweg ora un damita cu tabata practicando pa core motosaikel 
legalmente, di repente a nota cu un automobilista a coge un bocht 
skérpi su dilanti. 

E no a pérde pa gana y manera Evil Knevel, el a bula for di e aparato 
laga esaki bai plama bao di e auto cu den promé instancia a causa 
e accidente. 



EMERGENCY PHONE NUMBERS 


Veterinary Scrvices: 585 0400 


Pick up of injurcd animals or 
animals to be cuthanizcd 


Contreras Vcterinary: 587 0917, 587 4467, 993 0404 

Wayaea Clinic: 582 1720 

Weekend emergency: 911 Advise whicb doctor on cali 


Animal Shcltcr: 582 1623 Last resort 

Scrlimar: 584 5080, 584 6152, 584 6456 Pick up dead animals 

We save, we care, we educatel 

De Lannoy no a conocé clemencia. 

Si Comisario Loor no paga boet e tin cu sinta un aña más di castigo 


PHILIPSBURG - Un análisis 
di e sentencia cu Huez mr. Luis 
de Lannoy a dicta ayera mainta 
contra Comisario di Polis Mar- 
cel Loor ta indicá cu Huez a 
pluma e acusado totalmente p’e 
fechorianan cu el a cometé. 
Huez a cuminsá pa condená 
Marcel Loor na 4 aña di cas- 
tigo di prisón. Banda di esaki e 
mester paga un boet di 600.000 
florin y plus 191,254,91 florin 
cu tabata e probecho cu el a 
saca for di estafa contra Guar- 
dacosta. 

Si dado aso Loor no paga e casi 


800,000 florin cu el a imponé, 
e mester sinta un aña di cas- 
tigo adicional. E unico punto 
‘positivo’ si por yamé asina, ta 
cu Huez a reduci t’e tempo cu 
Loor a pasa den detencion pre- 
ventivo for di 19 di juni ta kita 
for di e sentencia.Loor tabatin 
dos abogado, pero nan no por a 
evitá cu Huez de Lannoy a baha 
sin clemencia riba nan cliente. 

CULPABEL RIBA TUR PUNTO 
E promé punto riba cual mr. 
de Lannoy a haña Marcel Loor 
culpabel ta riba e formulari- 


onan cu el a duna stranheronan 
pa por a retorná Sint Maarten 
haciendo como sifuera te mes 
ta Hefe Local di Polis.Loor mes 
no a haña cu el a haci algo malo 
manera den e caso caminda un 
hómber a bin pidié yudansa 
pasobra nan ta deportando su 
amiga prostituta cu e tabata bai 
casa cune. 

E muher tabatin pérmit pa traha 
un aña como prostituta riba e 
isla y Loor a traha un papel pe 
retorná e isla. 

Sinembargo ya periodo di gra- 
cia a caba y e no por a duna e 


permit aparte cu el a trahé na 
cas riba su computer. 

Den un caso sigur el a tuma 
2000 dollar cerca un tal P. Yee 
pa regla documento falso pa 
Issira Alejandra Franco y Laura 
Maria Lizalda Correa. 

ESTAFA CONTRA GUARDA- 
COSTA 

E di dos punto riba cual Huez de 
Lannoy a condená Marcel Loor 
ta cu el a laga Guardacosta paga 
cas pa su concubina siendo cu e 
mes tabata doño di e cas. 

Wél t’asina cu e cas legalmente 


tabata registrá como propiedad 
di un compania na St. Kitts, pero 
unico accionista di e compania 
aki tabata Marcel Loor mes. 

Ta p’esei Huez no por a laga 
di observá ki ta strañe con un 
polis por tabata miyonario na 
mesun tempo siendo cu awor 
el a comprondé cu estafando 
Guardacosta pa mas cu 190 
mil florin, e mester por a yega 
na placa. 

Huez a ordená pa Loor paga 
Guardacosta tur e placa sino e 
tin cu sinta un aña mas preso. 


Huez mr. Luis de Lannoy a kima 
Comisario Loor; 4 aña preso y 
un boet di 600,000 florin 



\ 


PHILIPSBURG - For di mo- 

mento cu e ‘roving judge’ (nó 
‘rover’ sino biahero) mr. Luis 
de Lannoy su ‘body language’ 
tabata den direccion cu cues- 
tioná profundamente con bin 
un Comisario di Polis por ta 
miyonario alabes, por a sinti 
cu fo’i ‘roving judge’ mr. de 
Lannoy lo a bira ‘the hanging 
judge’ pa Comisario di Polis 
Marcel Loor. 

Y dicho hecho: Ayera mainta 
Huez de Lannoy a confirmá 
mediante su sentencia cu e 
proximo direccion temporal 
di Marcel Loor lo ta sea prisón 
Pointe Blanche óf Bon Futuro 
na Córsow. 

4 Aña preso manera Fiscal a pidi 
y un boet di 600,000 florin ta- 


bata sentencia di mr. de Lannoy, 
kende for di diahuebs a calificá 
Marcel Loor como un hómber 
haragán y a comparé cu e dion 
sinberguensa di Donald Duck, 
‘Scrooge McDuck’. 

Es cu e hoben Comisario di 
Polis a haci demasiado tambe: 
Ki mishi un polis cu ta gana 
6 pa 7 mil florin pa luna por 
tabatin 800,000 dollar riba su 
cuenta di banco aparte di dos 
mansion den e bario exclusivo 
St. Johns y 2 tereno cu bal mei 
miyon dollar. 

Pa yega na un fortuna asina, 
Marcel Loor sea mester a gana 
lotto diferente biaha óf... e ta- 
bata corupto. 

Y manera Huez de Lannoy a 
mira e asunto ayera mainta 
despues di a drumi pensa kico 
e ta bai dicta, ta cu Marcel Loor 
ta corupto. Y tin indicacion cu 
e caso no a keda te aki sino cu 
lo bai presentá cargo criminal 
tambe contra e concubina di 
Marcel Loor, kende tabata traha 
na Guardacosta y a keda privi- 
legiá cu un suma di 230,000 
florin na compensacion di es- 
tadia. 


BAÑO DIAWAFRIU 
E sentencia ayera mainta mester 
a cai manera un baño di awa friu 
pa Marcel Loor, kende diahuebs 
a presentá den Corte elegante- 
mente bisti y haciendo señal di 
victoria n’e publico cu na gran 
cantidad a acudi pa sigi e caso 
diahuebs ultimo. 

Marcel Loor den su declaracion 
den Corte a splica cu despues 
di 5 luna di inseguridad final- 
mente el a haña chéns pa des- 
baratá e cargonan cu Ministerio 
Publico a presentá contra dje, 
pasobra semper el a actua di 
acuerdo cu su consenshi. 

Fiscal Maarten Hemelaar si a re- 
chasá e opinion aki i a presentá 
7 cargo cu Huez de Lannoy a 
honra tur ayera mainta. 

E 7 cargonan aki tabata: Fal- 
sificacion di documento di 
retorno di imigracion pa 106 
persona entre 2002 y 2007; 
Aceptá soborno; Estafa di mas 
cu 230,000 florin contra Guar- 
dacosta na compensacion di 
huur pa su concubina; Evasion 
di belasting riba su entrada; 
Falsificacion di peticion pa 
paga menos belasting riba su 
entrada; Labamento di placa. 


Awor cu a schale nan in_ 

Controladornan aereo 
a sinti nan un biaha 
mas engaña y humiya 

WILLEMSTAD - Cu sintimento mixto controladornan aereo 
a ricibi e desicion cu a cai diarazon mainta den Conseho di 
Minister caminda porfin controladornan aereo a wordo instala 
den e escala cu e compania di evaluacion a propone cual a ser 
presenta for di aña pasa 2006 na Gobierno pa ser ehecuta. 

E sorpresa tabata cu e schaal nobo ta manera un regalo y un 
fabor debi na exclusividad di nan trabao, pero cu ta para e parti 
retroactivo na condicion. 

E presidente di ATCANA, sr. Enrique Kroon a buta bon cla 
cu esaki t’e ‘fast ball” di mas grandi cu Gobierno por a pensa 
di pasa nan y nan ta considera esaki un tactica hopi baho pa 
malinformá e pueblo. 

Pa cuminsa, e expertonan di evaluacion di funcion, cu a traha 
riba e proyekto aki 10 luna largo na aña 2006, a bisa na final di 
nan conseho cu e trabao di controlador aereo t’asina complica, 
ect., y ta carga cu un responsabilidad asina grandi pa traha 
cu bida di centenares di hende pa minuut, cu nan sistema di 
evaluacon no ta acapara e caracteristicanan aki. 

Den ningun trabao na mundou bo no ta encontra e factornan 
aki. Nan a scirbi esaki claro y fuerte den nan conseho, y Conseho 
di Minister ta den poder di e documento aki. 


Iba I® plra coudtrttMrtt csái Aa 


Abona y ricibi bo corant preferi te na 
porta di bo cas tur mainta 

Aruba den Siman 
di Buki di Mucha 
na Bonaire 


MIENTRAS cu na Aruba por 
wak atras riba un exitoso cel- 
ebracion di 15 aña di Festival 
di Buki di Mucha, na Bonaire 
ta e siman aki e buki di mucha 
ta wordo celebra. 

E apertura di Bonaire su Si- 
man di Buki, den cooperacion 
cu SKAL (Servicio di Kultura, 
Arte y Literatura), Jepobon y 
Biblioteca Publico di Bonaire, 
a tuma lugar diadomingo pasa, 
dia 11 di november. Durante e 
evento aki, tabata tin diferente 
presentacion di mucha pa mu- 
cha. Un programa entretenido 
pa e publico hoben cu tabata 
encera entre otro grupo di baile, 
comedia y tambe entregamento 
di premio pa e concurso di lesa- 
mento cu ta tuma lugar durante 
un aña largo na e diferente scol- 
nan basico di Bonaire. 

E momento culminante di e 
atardi aki tabata e presentacion 
di e autornan di Antiyas y Aruba 
cu a bai bishita tur e scolnan 
di Bonaire durante e Siman di 
Buki, cuminsando dialuna dia 
12 di november ultimo. 

Di Corsow ta e autora Iris 
Schoobaar-Anthony a wordo 
invita pa entretene y deleita 
e muchanan di Bonaire cu su 
obranan, Bonaire mes a wordo 
bon representa pa e ya conocido 
Gabriel Mercera cu e aña aki 
tambe tabata un di e autornan 
cu a participa den e Festival 
di Buki na Aruba, mescos cu 
Liliana Braamskamp-Erasmus, 
autora di e Regalo di Buki 2007 
di Aruba: Nano e enano - Miste- 


rionan di e Mondi Perdi. 

Sra. Braamskamp-Erasmus a 
haci entrega di e buki “Nano e 
enano” na diputado Silberie, 
encarga cu cultura y educa- 
cion, presidente di Jepobon, 
sra. Maria Elena Domacassé, 
tambe na Biblioteca Publico y 
tur e scolnan basico y special 
di Bonaire. 

Di su bishitanan na e scolnan y 
biblioteca Liliana ta menciona 
cu e muchanan na Bonaire tin 
hopi hamber pa literatura y cu 
e mes a ripara cu tin demanda 
grandi pa buki di mucha (y 
hoben). Na e entusiasmo di 
e muchanan el a haya sa cu e 
falta di interes den lesamento 
no ta keda na e mucha, sino na 
entre otro e posibilidadnan of 
materialnan cu tin disponibel. 
E mucha no kier tende mas cu 
lesamento ta hacie sabi, e lo 
kier difruta di un buki mescos 
cu p.e. e ta disfruta di bai lama. 
Pero, prome cu e yega eynan e 
mester descubri ki sorto di buki 
e ta gusta lesa y con e ta prefera 
di lesa su buki (riba cama, den 
stul, na lama). 

E meta pa stimula muchanan pa 
lesa ta un aspiracion importante 
pa un comunidad, e ta un di e 
pilarnan den e desaroyo di un 
pais. Cu Aruba y Bonaire ta uni 
forsa pa realisa e meta aki ta 
engrandece e oportunidadnan 
pa progreso personal y general 
di nos tur. Awor ta Corsow, Sint 
Maarten... ban spera e lista aki 
keda crece y e islanan ruman 
por yega mas serca di otro pa 
asina uni forsa pa e reto aki. 




“90.bisa mi. 

Dialuna te cu diabierna 
10:00 a.m. -11:00 a.m. 

www.canal90fm.com / email:canal90fm@hotmail.com 

Hospital a inicia prome actividad di “Oficina di servicio na pacient” 



RECIENTEMENTE Dr. Hora- 
cio E. Oduber a inicia oficial- 
mente cu e prome actividad di 
su oficina virtual di servicio di 
na pacient. Un que otro como 
parti di su maneho di informa- 
cion na pacientnan interna den 
hospital. 

E actividad ta encera e opor- 
tunidad cu ta brinda na organ- 
isacionnan di pacient na Aruba, 

Bo dTreccion confiable na Merca 


BO NO TIN CREDIT CARD?? 

rnanda nos un email na orders@your-connexion.com 

Margrietstraat 3 

Telefon: (297) 749-7669 

Website: www.your-connexion.com 


pa na entrada principal di hos- 
pital, suminsitra pacientnan, 
nan famianan y bishitantenan 
na hospital informacion riba 
diferente tipo di malesa. E 
prome organisacion di pacient 
di Aruba cu a bai di acuerdo pa 
un biaha pa siman ocupa un 
buro na entrada di hospital pa 
duna informacion ta Koningin 
Wilhelmina Fonds (KWF). 

Koningin Wilhelmina Fonds a 
cuminsa diamars cu a pasa cu 
suministro di informacion pa 
pacient riba e tema di Cancer 
y ya mester agrega cu a ricibi 
hopi bon comentario di bishi- 
tantenan di hospital. Durante 
e siguiente simannan lo bai tin 
mas organisacion di pacient 
presente pa duna informacion 
riba diferente malesanan cu ta 
prevalece aki na Aruba. Si tin 
un familiar, conoci interna of 
si mester haci uso di cualquier 
servicio di hospital no duda y 
pasa ricibi informacion, paso 
mas informacion bo tin, mas 
por preveni 

Koningin Wilhelmina Fonds 
(KWF), funda na aña 1961 cu 
e meta principal pa preveni y 
combati malesa di Cancer na 
Aruba, tabata sumamente en- 
tusiasma cu e idea pa duna 
informacion semanalmente na 
hospital. 

Cu e tremendo iniciativa aki 
di Hospital awor KWF tin e 
oportunidad pa brinda pa- 
cient, familiar y conocirnan 
mas informacion riba e malesa 
di cancer, cual segun informe 
ultimo añanan cifranan a subi 
bastante. Tur diamars na hos- 
pital cuminsando for di 8’or di 
mainta te cu 12’or di merdia 
por ricibi informacion di entre 
otro cancer na pecho, cancer di 
cuero, cancer di prostat y mas. 


- Mainta 

sccn&AlahD 

Nos e-mail: 


noticia@awemainta.com 


Tel: 583-1400 
Fax: 583-1444 



















261 Local 


Diasabra 17 di November 2007 I AWEMainta 


Parlamentario Andy Lee: 

Efecto di BBO ariba inflacion: Si Minister no sa, kende si lo sa? 


ARLAMENTARIO dipartido 
AVP, Andy Lee ta comenta 
cu si Minister pa Asuntonan 
Economico di Aruba na no- 
vember 2007 no sa kico ta e 
efecto di BBO riba inflacion, 
anto ta kende si lo mester sa? 
Cu hopi asombro por a lesa 
con Minister Swaen den un 
corant local ta indica di no sa 
kico ta e efecto di BBO riba 
inflacion na Aruba. Despues 
cu a raporta caba nuebe luna 
di inflacion over di 2007, 
despues cu tur hende por a 
constata y experencia pa nan 
mes con inflacion na Aruba 
ta acelerando den 2007 na un 
nivel cu nos no a conoce desde 
1990, ainda e Minister aki ta 
bisa na medio di november 
2007 - casi un aña despues di 
a introduci BBO - cu e no sa 
kico ta e efecto di BBO riba 
inflacion.Un uitspraak asina 
ta bisa hopi mas di forma di 
proceder y di tuma decision di 
e Minister pa Asuntonan Eco- 
nomico, cu e ta bisa di e BBO 
y su impacto riba inflacion na 
Aruba. Peor ainda, ora di tene 
na cuenta tur e investigacion- 
nan cu a laga hasi na caminda 
pa pasa e Ley den Parlamento. 
Tur e consehonan cu e Minis- 
ter a haya promer cu a pasa e 
Ley di BBO na final di decem- 
ber 2006. Por corda ainda con 
den e advies di Banco Central 
a adverti Minister cu un BBO 
lo causa inflacion halto, cu lo 
resulta den un minimo di 7 
porciento. Mesun preocupa- 
cion di un onderschatting di 
e efecto inflatorio di BBO por 
a lesa den e rapport di SER 
encuanto e efectonan social 
- economico di BBO. Y asina 
tabatin mas instancianan cu a 
vocifera nan preocupacion pa 
cu e efectonan inflatorio di un 
BBO.Tin indicacionnan fuerte 
cu e aceleracion di inflacion 
na Aruba ta ser causa pa fac- 
tornnan interno. Por observa 
con e diferencia di nivel di in- 
flacion entre Aruba y Merca a 
bini ta creciendo desde januari 
2007, na momento cu a intro- 
duci BBO. Durante e ultimo 
dies aña e inflacion na Aruba, 


cu excepcion di 2002, tabata 
keda denter di e margen di 
1 procentpunt di diferencia 
cu e inflacion Mericano. Di 
januari 2007 pa september 
2007 e diferencia di inflacion 
entre Aruba y Merca ya caba a 
crece te na 3.5 procentpunten. 
En comparacion, por observa 
con mesun factornan inter- 
nacional cu ta operando na 
Aruba ta afectando e inflacion 
na Curaçao: Te cu september e 
inflacion pa 2007 na Curaçao 
tabata igual na 2.8 porciento. 
Durante mes un periodo na 
2006 esaki tabata igual na 
1.8 porciento na Curaçao. 
Es mas, e inflacion pa 2007 
na Aruba ta cana den liña di 
locual Banco Central, kende si 
tin experticio riba tereno di e 
balor di nos florin, a proyecta 
mas cu un aña pasa. Kizas 
e desaroyo di inflacion na 
Aruba na 2007 ta un hint pa 
Minister evalua pa su mes e 
nivel di confiabilidad y validez 
di e analisis en cuestion?Na 
Aruba inflacion den 2007 te 
cu september ya caba ta igual 
na 6.9 porciento, mientras 
cu den mes un periodo den 
2006 e tabata 3.6 porciento. 
Inflacion den 2007 na Aruba 
direpente a cuminsa cana 
hopi mas acelera compara 
cu esun di nos mayor partner 
economico (Merca). Com- 
para cu Curaçao, kende tin 
un structura conomico y un 
patrono di consumo bastante 
semehante na esun di Aruba, 
nos por mira claramente con 
menos e impacto di factor- 
nan internacional tabata na 
2007. E comparacionnan aki 
ta duna indicacion fuerte cu 
e aceleracion na Aruba ta ser 
causa mas tanto pa factornan 
interno. Y ainda e Minister 
pa Asuntonan Economico, na 
medio di november 2007, ta 
bisa di no sa kico ta e efecto di 
BBO riba inflacion! Ta kende 
si sa anto?E pregunta awor ta 
surgi: kico si Minister pa Asun- 
tonan Economico sa di e desa- 
royo di inflacion na Aruba y e 
impacto di BBO ariba esaki? 
E falta di conocemento aki ta 


trece duda den e validez di e 
proposicionnan pa contene 
inflacion di e Minister den e 
mesun articulo en cuestion. 
“Si bo no sa kico ta causa e 
inflacion, con bo por tuma 
medida pa contene inflacion? 
Y ki sentido tin pa gaña tuma 
medida na final di aña, ora 
cu e efecto di BBO ya caba a 
plama den hente nos econo- 
mia?”, Andy Lee ta comenta. 
Ta di compronde e ora pakico 
Gobierno mester busca e zon- 
debokbou di comercio, kende 
supuestamente ta abusando di 
prijs. Tur e tempo, Gobierno 
mes, cu consentimiento di 
Minister di Finansas y Asun- 
tonan Economico, ta gastando 
placa incontrolablemente y 
ta treciendo y activando de- 
masiado placa den circulacion 
(mediante prestamonan), 
aumentando asina tambe nos 
debe nacional. Ora cu e cre- 
cimento di cantidad di placa 
den economia ta mas hopi cu 
e crecimento economico, ta 
aumenta prijsnan general na 
Aruba, y pues ta causa infla- 
cion. E propio Banco Central 
a bini ta advirtiendo Gobi- 
erno den e ultimo añanan cu 
mediante tur e prestamonan 
ta treciendo demasiado placa 
den circulacion. Kizas e mihor 
instrumento pa Minister di 
Finansas y Asuntonan Eco- 
nomico por usa pa controla in- 
flacion ta pa contene gastonan 
di Gobierno. Esaki ta hopi mas 
facil, paso no ta depende di 
otronan pafor di Gobierno pa 
realiza. Di e forma aki, y den 
liña cu e maneho monetario di 
Banco Central, Minister di Fin- 
ansas y Asuntonan Economico 
realmente por aporta na con- 
tene inflacion na Aruba. Awor 
ta di spera si cu e Minister tin 
conocemento di e patrono di 
gasto di Gobierno pa 2007 pa 
asina compara esaki cu locual 
a presupuesta pa 2007. 

“Di nos banda, nos no ta perde 
fe y ta keda pendiente, spe- 
rando ariba contribucionnan 
positivo di Gobierno pa alivia 
nos di e inflacion na Aruba”, 
Andy Lee a finaliza bisando. 



Hesus a bisa e disiplenan: 

Laga e muchanan bini serca mi, no kita nan 
di bini, 

pasobra reino di Dios ta pertenese na 
esnan manera nan. ” 

Mateo 19:13-15 


Mayornan Rafael y Carmen Echenegucia-Nuñez 


ta participa cu a bay den Reino Celestial nan angelito: 


Jesus David Echenagucia 




Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 


“Dios ta nos refugio, E ta nos fortalesa, 
E1 a resulta un judador den mesté. ” 


Despues di un bataya a bay sosega den brasa di Señor: 



Ps. 46:1 


Austin Kenneth Ollivierre 

mihor conoci como: “Austin” of “Olli” ex douanero 

Na nomber di su: 

esposa: Angela Ollivierre-Gonzalez 


yiunan: Rose y Raymond Celaire-Ollivierre y yiunan 
Kenneth y Jenny Ollivierre-Donata y yiunan 
Vina y Pieter van Geel-Ollivierre y yiunan na Hulanda 
Cyril y Sheraldine Ollivierre-Frolijk y yiunan 
Marlon Ollivierre 

Beaulah y Byron Isenia-Silvania y yiunan na Curaçao 

nieta y nietonan: Ryan, Rymer Celaire, Patrick, Jennifer Ollivierre 
Rignald Kock, Reinout, Robin van Geel na 
Hulanda 

Kimberly, Rashida, Aimae, Kendra Ollivierre 
Geraint, Denzel Isenia 
Mescos cu nieta: Alicia de Jongh 

rumannan: Alicia Ollivierre y famia 

Cyril y Marline Ollivierre-Tull y famia na U.S.A. 
Rita Grant y famia 
Amora Ollivierre na U.S.A. 


tantanan: Sra. Vda. Nora Cijntje y famia na Curaçao 

Sra. Vda. Magda Radermacher y yiu na Cruaçao 

Mescos cu famia: Aida y Marilis Diaz 
Robby de Jongh 


sobrino y sobrinanan, primo y primanan mucho hopi pa menciona. 
famia: Ollivierre, Celaire, Donata, van Geel, Frolijk, Isenia, 
Silvania, Tull, Williams, D’Arsie, Kock, Bassarath, Cijntje, Rader- 
macher, Raap, Zichiel, Grant, Diaz, de Jongh, famia na Bonaire y 

Aruba y demas famia ta invita tur amigo, bisiña y conoci pa asisti 
na e acto di entiero cual dia y ora lo wordo anuncia despues. 

Doño di limousine ta duna keho contra chofer cu 
ta usa su vehiculo pa gana placa 


Control den trafico na 
Oranjestad a produci 84 boet 


DIAHUEBS 23:00 ora un 
muher di inicial I. ta presenta 
na Warda di Polis na Noord y 
ta pidi polis intermediacion 
pa un problema cu e tin. E ta 
bisa polis cu e ta doño di un 
limousine preto numera 0-215 
y cu e homber E.E.S. naci na 
Aruba 23 aña y ta biba na Ka- 
may lo ta usando su vehiculo 
den su tempo liber pa traha 
cen extra. 

Polisnan a bai cu e muher n’e 
e cas di E.E.S. p’asina recorde 
cu e debe e señora placa. Me- 
sora a start un discusion entre 
e muher y e homber unda cu 
dado momento e homber a 
saca un boshi di biyetenan di 
dollar Mericano y a duna e 
muher I. 

E muher no kier a acepta esaki 
y a bira duna e placa n’e polis- 
nan n’e sitio. Mientras cu nan 
tabata tratando cu e problema 
e homber E.E.S. a bira bai laga 
e polisnan para pa nan cuenta 

Homber ta haya 
ladron den su 
auto den cura 

DIAHUEBS 03:00 Central 
di Polis ta manda patruya 
di Oranjestad na un cas na 
Fiyostraat unda cu nan lo a 
horta den un auto. 

Na yegada polis ta papia cu 
e doño di cas, e homber A.R. 
naci na Aruba 30 aña kende ta 
bisa nan cu 2 homber a kibra 
drentadeneVwagen, V-3693 
cu e tin den su poder haci 
bastante destruccion den dje. 
E doño ta bisa polis cu dado 
momento el a wak dos homber 
sinta den e V wagen den su 
cura y ora el a yega cerca el a 
mira e homber J..C.Ry un tal 
Gregory sinta den e auto. 

E doño a purba detene nan, 
pero e asunto a termina den 
un pelea unda cu e doño a 
morde e tal Gregory aki den 
su man. Como consecuencia 
e hombernan a dicidi di hui. 
Segun e doño e homber J.C.R. 
a yega di menaze na januari 
cu un dia e lo destrui su auto. 
Polis a tuma keho di A.R. 


y a drenta su cas. 

E polisnan a yam’e diferente 
biaha p’e bin tuma e placa y 
pa nan termina di atende e 
asunto, pero ela ignora nan pa 
basta rato. Ora cu el a haya ta 
bon el a cana bin pafo bek y a 
bira bastante onbeschoft cu e 
polisnan, zwaai man y com- 
porta su mes na un manera 
indebido. 


E polisnan a hala su atencion 
corectamente y y mustr’e riba 
e consecuencianan di su acti- 
tud. Despues nan a debolbe 
e placa na E.E.S y a bandona 
e sitio. E muher I. a wordo 
informa di su derechonan y ki 
camida e mester cana pa haya 
pa entama caso contra di e 
homber E.E.S. 


Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 

" Dios ta mi wardador, pues mi no tin falta di nada 
Den cunucu di yerba berde, E ta ponemi sosega. " 

Salmo 23:1.2 

Cu inmenso tristeza na nos curazon, nos ta anuncia fayecimento di nos 

querida mama, ruman, 

wela, bisawela, tatarawela y compañera: 



Sra. Vda Anna Croes Koolman 

mihor conoci como “Anita” of “Nita” 

11 Augustus 1907 - 14 November 2007 



Joaquin, Chichi Croes y famia 
Carmen, Carlos Koolman y famia 
Susy Silva 

Sra.Vda Mathilda de Cuba y famia 
Sra.Vda Florinda Croes y famia 
Sra.Vda Juana Werleman y famia 
Sr.Vdo Bruno Koolman y famia 
Nieto(a)nan, Bisanieto(a)nan, Tataranieto(a)nan, Subrino(a)nan 
ihanan: Jacinto Quant y famia 

Barbara "Chichi" Maduro y famia 
Angelica Geerman y famia 
Staf, Personal y compañero(a)nan di Huize 
Maristella 

famia: Croes, Koolman, Geerman, De Cuba, Werleman, 

Marin, Dirksz, Danje, Paesch, 

Krozendijk, Willems, Silva, Upequi, Boekhoudt, 
Quant, Maduro, Vrolijk, Thiel, 

Kransen, Torrealba, Chayoung, Dake, Kock, Marin, 
Angela, Tromp, Ras, Escalona 

y demas famia ta invita tur amigo, bisiña y conoci pa asisti na e acto di 
entiero cual ta tuma lugar diasabra, 17 di November, 2007 pa 4’or 
di atardi, saliendo for di Misa Inmaculada 

Concepcion na Santa Cruz pa Santana Catolico na Santa Cruz. For di 
11’or dimaintapa 

1:30 di merdia e resto mortal di “Anna” lo ta reposa na Mementomori 
Funeral Home y for 

di 2’or di atardi den Misa Inmaculada Concepcion na Santa Cruz. 

Tin oportunidad pa condoleer na Jamanota 14, for di 7'or pa 9'or di 
anochi 

Enves di manda krans of flor, por haci un donacion pa un bon Causa 
Despensa nos si den nos tristeza nos par a lubida un of otro famia. 

Nos ta lamenta cu despues di entiero nos no por ricibi bishita di 
condolencia na cas. 


Na nomber di su: 
yiunan: 

Yiu di criansa: 
Rumannan: 


DIAHUEBS durante dia polis di e districto di Oranjestad a tene 
un control di trafico unda cu a parti un total di 84 procesverbal. 
Nan a controla riba e papelnan di auto y safety belt. 



Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 


Gradici Señor: 

Ni un di nos no ta biba pa nos mes. 
Ni un di nos ta muri pa nos mes. 


Si nos biba, ta pa Señor nos ta biba y 
si nos muri ta pa Señor a muri. 

Kiermen si nos biba of muri 
ta na Señor nos ta pertenece. " 


A bay drumi den brasa di su creador: 



Sra. Maria Barbara Franken 

mihor conoci como: "Balba" of "Chomba" 
y pa hopi "Mama" 


Na nomber di su: 

yiunan: Sra.Vda. Frederika "Dika" Kooistra-Bergrok na Hulanda 
Melius "Nel" y Antonia Bergrok-Quandus 
f Johan "Jopi" Bergrok 
f GretaMaduro 
Marietje y Francisco Eckmeyer 
William "Dito" Franken y famia na Hulanda 
Alberto "Duchi" y Elia Franken-Vieco 
Andres y Mima Franken-Arends 
Bernadeta y Freddy Chong na Corsow 
Jose "Efi" Franken y famia 
Stella y Rudy Thoms Franken 


yiu di criansa: Bianca Veldkamp-Bergrok 

nieta y nietonan na Aruba, Hulanda y Corsow 
bisanieta y bisanietonan na Aruba y Hulanda 
tataranietonan 
Veneranda Tromp y famia 
Dominico Bermudez y famia 
sobrina y sobrinonan na Aruba y Hulanda 
comer y compernan, ihanan 
Jaqueline Vanegas, Dominico Maduro, 

Norma Henriquez, Helena Lopes, Clark Martina, 
Wilfrido Medina, Jolanda Henriquez, 

Editha Franken-Bernabela 

Franken, Bergrok, Bermudez, Kooistra, Eckmeyer, 
Kock, Chong, Toms, Veldkamp, 

Maduro, Frank, van der Bliek, Quandus, Tromp, 
Jeandor, Henriquez, Flanegin y demas famia ta invita tur amigo, bisiña, 
conoci, staf y personal di Huize Mari Stella pa asisti na e acto di entiero 
cual ta tuma lugar diasabra 17 di november 2007 pa 4'or di atardi 
saliendo for di Misa Santa Anna na Noord pa santana catolico na 
Noord. E resto mortal lo ta reposa for di 2'or di atardi den Misa Santa 
Anna na Noord. 


pnma: 

primo: 


amigonan di cas: 


famia: 


Adres pa condolencia: Mangostraat 2 (Dakota) 

di 7'or pa 9'or di anochi 

Nos ta lamenta cu despues di entiero nos no por ricibi bishita di 
condolencia na cas. 

Nos ta pidi nos disculpa si nos por a lubida un famia den nos tristeza. 

Na aeropuerto Reina Beatrix 

Bus pa transporta pasahero den rolstoel 



Momento cu Sr. Steinmetz, Managing Director di AAA N.V. ta 
haci e acto inaugural di e bus nobo. 


RECIENTEMENTE director 
di Aruba Airport Authority 
N.V. (AAA) Sr. Peter Steinmetz 
a inaugura un bus mediano 


cu lo ser usa pa transporta 
pasaheronan for di Avion pa 
Terminal y vice versa. 

E order di e bus aki “El Dora- 


do” a tuma lugar den luna mei 
di aña aki y a yega Aruba fin 
di october. E duracion di casi 
5 luna pa e bus aki yega Aruba 
ta pa e simpel motibo cu e bus 
aki ta uno traha special pa 
transporta pasaheronan cu ta 
usa rolstoel. 

Actualmente Aruba Airport 
Authority N.V. (AAA) tin 2 bus 
grandi y uno mediano. Esun 
mediano no ta apto pa duna 
e servicio cu AAA N.V. lo kier 
duna su pasaheronan. 

E facilidad di e bus nobo aki 
compara cu esun actual ta cu 
e trapinan pa subi e bus ta mu- 
cho mas abao, pasaheronan 
por cana mas facil den dje, tin 
mas espacio pa pone hand ba- 
gage y esun mas importante, 
e tin un lift pa hisa e pasahero 
den rolstoel pone den e bus na 


un manera hopi “safe”. Den e 
bus aki por transporta 2 perso- 
na den un rolstoel, 7 pasahero 
sinta y 20-25 pasahero para. 

Cu e bus nobo aki den fleta di 
AAA N.V., nos aeropuerto por 
sigura cu nos pasaheronan 
den cual e avion no ta staciona 
na un brug sino na un remo- 
te area, lo haya un servicio 
mucho mas mihor di parti di 
AAAN.V. 


TA BENDE 


Pitbull Staford Shire 
bull-terrier full Breath 
prijs ta fls: 250 
11 Siman ontworm 
pa mas inf. jama 
Tel: 7463961 
567 6901 
any time 

|Servicio pa Comunidad 

|Telefon di Emergencia 


ladl 

■ ' 


Number di emergencia 911 

Polis 

100 

Brandweer 

582-1108 

Ambulance O’stad 

582-1234 

Ambulance S.N. 

584-5050 

Hospital 

587-4300 

Centro Medico 

584-8833 


■ Botica na Warda ■ 

Pabou di Brug: Kibrahacha N.V. 
Pariba di Brug: 4 Centro Medico 

b Dokter na Warda h 

Pabou di Brug: Dr. Besselink 
Pariba di Brug: Dr. Every 


Otro Servicionanl 


Setar Info 

118 

Digicel Info 

145 

Setar 

582-5151 

Elmar 

582-3700 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia'mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis I 


Polis Tipline 

11141 

Oranjestad. 

582-4000 

San Nicolas 

584-5000 

Savaneta 

584-7000 

Santa Cruz 

585-4710 

Noord 

587-0009 

Strandpolitie 

586-3003 

Balashi 

585-2500 

Aeropuerto 

582-4800 

Aruba Transfer Tour & Taxi 

583-2856 

582-2116 

Best Taxi Services 588-3232 

Coop. Ver. Tas 

587-5900 

ATS 

583-5361 

Arugas 

585-1198 


S.O.S. Teleayudo 583-1190 

EDITA PA: The Media Group, 
Margrietstraat 3, Oranjestad, Aruba, tel. 
(297) 583-1400. fax. (297) 5831444, 
E-mail: mediagroup@setamet.aw. 
CUENTA Dl BANCO: C.M.B. #229- 
82600 BENTA LOSAfl 1.50. 
ABONEMENT Afl.35.00 pa luna. 
ORA Dl OFICINA: Oialuna pa Diabiema 

8 a.m. - 5 p.m. 

IMPRENTA: imprenta Nacional Arubano. 
DIRECTOR: Victor “Toko” Winklaar & 
Victor R Winklaar. 

REDACCION: noticia@awemainta.com. 

BENTA Dl AVISO: 

sales@awemainta.com 

Local 129 


McCormick 

ta presenta 

NOS RECETA 

Christmas Dessert 

1 baki di 8 oz di cream cheese 
3 paki di lange vingers 
Vi bleki lechi condens 
8 oz whipping cream 
1 paki marshmallow 
8 oz lechi evapora 



Maria den Cushina ta presenta: 

Les di cushinamento di 
cumindanan di Pasco manera 
Ayaca, Ham, Galinja yena, 
Calacuna, Ponche Crema y mucho 
mas. 

Proximo les lo cuminsa dia 20 di 
November 

Horario ta di 7 or pa 10 or di 
anoche 



24 Hours 
Services! 


labco t a i 

MIDICAL / HOME HIAITHCARi 

RENTAL/SALE of Medical & Home- Healthcare 

* Whedchaires * Oxygcn Conccntrators/Cylmdcrs 

Difficutly Walking 
Rent a portable electro scooter 

( fits m att atrs, irucks , 4Itbs), 

fi 



* Beds 

* Walkers 

* Bathchair 

* Commodes 

* Crutehes / Canes 



Tel: 582-6651 Fergusonstraat #52, Dakota 


B0 CONECCI0N CU M ERCA 

SHOP ONLINE: www.arusamailbox.com 

Bo a mira algo riba television, 
website of catalog y 
bo no sa con pa cumpre 
or order e producto? 

Nos ta bo solucion 


Pa mas informacion yama 

583-2459 of 583-0631 





PA TUR FIESTA 


UA sTUfyp 


PA MUCHA 

YAMA 

5923523 / 5838769 


Lugar ta Cushina di Gourmet 
Cooking 

Seroe Blanco 56 O 

Tel: 592- 3609 

588-5559 y puntra pa Maria 
Juddan- Petit 


Peluca aki Hairpiece aya!! 

IVru L' unicu lujjar cu etperienciii, cnlidad, 
servlcio y bon prijs ta Az. _ Q 

^ J Beaut> Salun 

Luçi sempcr humta hasiendu un camhio total ariba ho 
aparicncia. E mikor den: Permatient, Make-l p, Hairweaving* 
Braidingy Hairstyiing, Acry tic, Get Saits * PanyfaiL 


Pa tm ba éi D 


Hcaun Salon & llair C’cntcr 

Fergusonstraal 52 
Tel: 5S3-7I5* 



TIPO Dl CAMBIO OFICIAL 

Valido pa 17 di November 2007 


PlacaExtramero 

BarkRapienen 

VVssaerv CTieqLe 

RasChequeen 

CXerBoekingen 

Benta 

na 

Piidico 

USDdlar 

1.77 

178 

180 

CANDollar 

1.84 

186 

188 

Engelse Pond Sterling 

3.62 

3.67 

3.73 

ZritserseFrankperCHF. 100 

158.84 

159.56 

160.36 

NedArt GUdenperANG 100 

98.00 

100.00 biljefen 100.20 
chq./overboekirg 100.00 

J apanseyenperj PY. 10.000 

15892 

160.37 

16198 

EiroperXEU. 100 

259.45 

26181 

264.45 



Provision di Devisa 1.3% 
Segun articulo 12 di Afkondigingsblad 
diAruba 1991nr.GT 32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


1 1 

Horoschoop 

l^j) Aries 21 Mrt - 20 Apr 

Un movecion den un ambiente 
emocional ta desequilibrabo, laga e cosnan 
trankil y riba un plano mas intesivo prepara 
pa actua awe. 

Tauro 21 Apr - 20 Mei 

Cuida bo necesidadnan y sigura bo 
mes di cumpli cu nan! 

eminis 21 Mei-20Jun 

WM Atende e señalnan, bo mester di un 
bon sosiego pa hala rosea y lubida di resto di 
mundo. 

Cancer 21 jun - 20 jui 

Establece metanan na largo plazo, 
nan ta inspira bo carera pa logra un espacio 
mas uniforme si subida y bahadanan. 

rak Leo 21 jui - 20 Aug 
wB* No sigui desempeña un rol dobbel, 
bo dianan di haci trabao sushi a caba. 
Laga e otronan haya sa cu bo a logra bo 
aspiracionnan. 

J Virgo 21 Aug-20Sep 

Perspectivanan den bo bida 
emocional ta parse prometedor. Bo 
personalidad nobo ta cuminsa bin dilanti. No 
duna espacio na obsesionnan bieu. 

Libra 21 sep- 2 ookt 

TtT Bo no a ocupa bo mes hopi di bo 
banda creativo, laga bo imaginacion flow y 
lo bo wak con hopi bo ta desaprobecha bo 
posibilidadnan. 

t Scorpio 21 okt - 20 Nov 

Bo mesterdiun renovaciondomestico. 
Piki turcos y haci un bon limpieza! 


á \ Sagitario 21 Nov- 20 Dec 

Mp Bo por tin cierto ideanan riba 
viahenan, no lubida di consulta sin embargo. 
Bo portin problemanan pa acomoda e tempo. 
Pero bo mester haya espacionan pa relaha 
diariamente. 

Capricornio 21 Dec 20 jan 

Lo bo disfruta di un empeño den 
bo buskeda personal pa ta un mihor ser 
humano. No permiti cu e dimension di e tarea 
spantabo. Empeña. Bo merece mihor. 

AqUariUS 21 Jan 20 Feb 

Bo porocupa un lugarsecundario den 
un relacion cercano, samina e necesidadnan 
di largo plazo y establece prioridadnan. Ta 
paciente. 

PiSCiS 21 Feb-20Mar 

Lazonan cercano por ta demasiado 
estableci of hasta fadabo. 

No laga pa esakinan kibra bo confianza. 
Ignara esakinan, pasobra nan ta jaloers di bo 
logronan. 

Famia Wiersma ta bay Miami cu DIGICEL 



DIGICEL, e compania cu mas ta creciendo den henter Antiyas, 
Caribe, Sur y Centro America recientemente a lanza un campaña 
via SMS. Clientenan tur a ricibi un mensahe den cual ta bisa cu 
nan mester a manda un SMS bek cu e palabra MIAMI y cu nan tin 
chens di gana 2 pasashi ida y vuelta pa Miami cu tur cos paga. 

Famia Wiersma, den persona di Randolf Wiersma y su casa Jasmin 
Wiersma a bira e feliz ganadornan di e campaña aki. Riba e foto 


por aprecia momento cu Srta. Elaine Singh di e departamento di 
Mercadeo y Promocion di Digicel Aruba ta entrega e pasashinan, 
cu ta inclui estadia na hotel, cuminda y placa pa gasta. Pabien 
na e feliz ganadornan y goza hopi di e vakantie aki pa cortesia di 
nan compania di celular preferi. Digicel a bisa di lo sigui cu e tipo 
di campañanan asina pa nan clientenan existente. Cu esaki nan 
kier demostra un bez mas cu na Digicel bo por spera mas y bo ta 
hanja mas tambe! 


Nos Mundo Loco 


Hoben aresta 
pa robo virtual 

Polisnan hulandes a aresta un hoben 
cu a horta £2500 na muebles virtual 
for di un hotel onllne. 



Authoridadnan a bisa cu esaki ta e 
promer caso di e tipo aki, unda e ho- 
ben di 17 aña a ser aresta despues 
di a hunga Habbo Hotel, un wega 
internacional y comunidad online 
estima na 7 miyon miembro. 

E wega cual tin comunidadnan 
individual na 31 pais ta permiti hun- 
gadornan pa crea personalidadnan 
virtual yama Habbos. E personali- 
dadnan tin nan mes un kamber den 
e hotel cu nan por decora cu nan 
mesun muebles. 

E muebles ta wordo cumpra cu 
creditonan Habbo cual por ser paga 
cu placa di berdad. 

E hoben a hack den e cuenta di 
otro miembronan di e comunidad 
y a saca e muebles di e kamber di 
e miembronan aki y a pone den su 
propio kamber. 

E hoben di 17 aña a ser culpa di a 
hack y robo. 

UN vocero di Sulake, e compania 
cu ta opera Habbo hotel a bisa: “E 
acusado a atrae su victimanan pa 
dune nan password di Habbo dor di a 
crea un website falso di Habbo.” 

"Den Habbo, igualmente cu otro 
mundonan virtual, scamming pa 
informacion personal di otro idivid- 
uonan manera nan username ta un 
problema pa basta tempo caba.” 

"Nos tin hopi di e scammingnan aki 
ta tumando lugar na otro paisan, pero 
esaki ta e promer caso unda polis a 
tuma accion legal.” 

Team di San Nicolas ta invita Aruba pa 

“Ban Cana den nos bario 2007” 


DEN cuadro di celebracion di 
Dia Internacional di Derecho 
di Mucha, Departamento di 
Asunto Social y muy en es- 
pecial e team di districto di 
San Nicolas ta invita henter e 
pueblo di Aruba na e caminata 


di 7 kilometer cu lo tuma lugar 
awe, diasabra, 17 di november 
2007 saliendo for di crusada di 
Yuana Morto, De Vuyst pa 3’or 
di atardi. 

Despues di e exito di e aña ante- 


rior, team di districto di San Ni- 
colas un biaha mas ta organisa e 
famoso evento aki cu tin como 
meta pa concientisa comuni- 
dad riba e derechonan di nos 
muchanan. E caminata ta sali 
for di Crusada di Yuana Morto, 


De Vuyst y lo termina na Centro 
di Bario Lago Heights. Lo bai tin 
premio pa e grupo mas grandi, 
mas anima y mihor uniforma. 
Na final di e caminata lo tin un 
fiesta pa e muchanan cu e.o. 
cotton candies, popcorn y hopi 


premio. 

Pa mas informacion por tuma 
contacto libremente cu team 
di districto di San Nicolas na 
telefon 584 1112 of 561 3141 y 
puntra pa sra. Mariela Chirino 
of Sra. Janine Rodrigues. 


Enfermeronan di hospital ta celebra 
“Dia Internacion di Enfermeria Pediatrico” 


DIA 16 di november trahador- 
nan den enfermeria di Reino 
Hulandes a observa “dia inter- 
nacional di enfermeria pedi- 
atrico”. Pa trahadornan den e 
ramo aki di Hospital Dr. Horacio 
Oduber, esaki tabata un dia 
super special. 

Kico ta haci un enfermero cu ta 
traha ariba un departamento 
di mucha tanto special? Un 
enfermero pediatrico despues 
di haci su estudio di enfermeria 
di mas o menos 4 aña ta haci 
un specialisacion di 1 aña pa 
asina haya e titulo di enfermero 
pediatrico. 


Pakiko esaki? Ta pasobra duna 
cuido na un mucha ta encera 
ta na altura di e desaroyo di un 
mucha den diferente etapa di 
edad. Recien nasf, 1-4 aña, 4-6 
aña, 6-12 aña y 12 te 18 aña. 

Duna cuido na un mucha ta 
nifica tambe trata, guia y duna 
atencion optimal na e may- 
ornan ya cu e mucha ta keda 
dependiente di su mayornan y 
no por dicidi pa su mes, den su 
caso di admision den hospital 
y cuido medico. Den caso cu e 
mayor no por ta presente au- 
tomaticamente e enfermero ta 
tuma e responsabilidad ariba 


dje. 

Na Aruba nos a conoce un desa- 
royo, 3 aña pasa, cu e specialisa- 
cion di 1 aña tambe ta posibel 
na Aruba. E enfermeronan no 
tin di bai studia p’afo di Aruba 
mas 

E satisfacion cu un enfermero 
pediatrico tin ta di mira e mu- 
cha recupera y bai cas con- 
tento hunto cu su mayornan. 
Pa finalisá departamento di 
mucha di Dr. Horacio E. Oduber 
Hospitaal kier felicita tur nos 
enfermeronan cu e dia di ayera, 
y cu nos bon Dios por siqui ben- 
diciona e bunita trabao aki. 



Shrek a yega Aruba ... 


FOR di organisadornan di 
Shrek y su gang, nos a ricibi e 
confirmacion cu figuranan di 
Sherk, Fiona, Donkey & Puss 
In Boots, a yega Aruba ayera 
tardi, riba un vuelo di Tiara Air. 
Nan t’aki pa actua den e show 
dianan 21 - 22- 26 - 27 & 28 
november den Cas di Cultura 
di6:00 pa8:00 pm. 

Asina cu Shrek y su gang a yega, 
nan a subi riba e safari jeepnan 
di The Palm Tours y asina a 
pasa dal un buelta den caya 
y sigui rumbo pa RIU Aruba 
Hotel unda e lo ta hospedando 
pa henter e temporada cu e lo 
ta na Aruba. 


Informacion cu nos ta hayando 
ta cu e 2 prome shownan ta 
practicamente “sold out” y pa 
e shownan dianan 26 - 27 & 28 
ta bayendo manera pan cay- 
ente. Pues si bo no a reserva bo 
kaarchi ainda pa e dianan aki 
laganos recomendabo busca 
esun di bo na Magic Fm of yama 
na 583-5353 of 561-6151 y 
reserva y sigura esun dibo. 

Tambe nos a ricibi informacion 
cu awe diasabra “Shrek” lo 
ta na Magic Fm, entre 12:00 
- 2:00 p’asina tur mucha por 
pasa cumind’e y alabes buska 
kaarchi p’e shownan cu lo ta 
obtenibel... 

75 Aña di servicio den Cuerpo Policial 



AYERA mainta, tabatin un cer- 
emonia chiquito, pero di gran 
importancia na Warda di Polis 
na Santa Cruz, unda a conmem- 
ora 75 aña total di servicio di 3 
agente policial, pues cada uno 
a recorda cu 25 aña pasa nan a 
drenta Cuerpo Policial. Tempo 
a pasa hopi liher, manera nan 
mes a remarca. Ta trata aki di 
Jacinto (Chin) Kelly, Erick Ras 


y Kenneth Philips. 

Presente y kende a dirigi al- 
gun palabra n’e agentenan aki 
tabata Alto Comisario, Peter 
de Witte, Comisarionan Coisy 
Krozendijk y Dolfi Richardson. 
Di parti di Sindicato di Polis 
tabata su Presidente, Inspector 
Miguel Maduro y Secretario di 
SPA, Omar de Kort. Un biaha 
mas, nos felicitacion. 



























































